
My object in this version, is, to afford to learners of 
Latin a pleasing book which will sraooth their way 
•to some of the difficulties of the language and allure 
them to enlarge their vocabulary. 

The transpositions of words which I employ go 
beyond the usage of prose, but are less violent than 
those of polished Latin poets; and for the most 
part each line, forming a group of words in itself, 
guides the reader how to join them. 

At the same time he will learn the free use of 
the participle, (common in Livy, as well as in the 
poets,) and a far larger vocabulary than can be 
found in the native poetry ; for, the quantitative 
metres, unhappily adopted from Greece, artificially 
exclude whole classes of words. In Greek the 
mischief is not felt, for the numerous dialects afford 
special poetical diction, variable to every metre ; 
but in Latin it has crippled poetry. Virgil is free 
to use Insula, Vestigia, in the nominative, but 
hardly in any other case. He may say Avolat, 
Avolet, Imperat, Imperet, but no other person or 

teuse of the verb! He can employ Equito, 
but not Perequito, Obequito; Solus, but not 
Solitarius; Pulcer, but not Pulcritudo ; Facilis, 
but not Facilior; Libertas, but not Veritas ; Areno¬ 
sus, but not Arenaceus. In short, scores and 
hundreds of words, even the most poetical, are for- 
bidden tohim. Ovid’s couplet is stili more artificial; 
and in these two metres the great mass of Latin 
poetry is written. 

I cannot afford space here to defend what I be- 
lieve to be a sound principle ; that we ought, when- 
ever possible, to learn a language first, and study 
its most characteristic and arduous literature after- 
wards. I have written in the Edinburgk Museum 
(No. IV., January, 1862 ) a rather elaborate argu- 
ment, that it is wise to teach Latin by modera com- 
positions, easier than those of the ancients; pre- 
cisely because we cannot teach by talking. Unless 
books are very easy, few pupils can read enough 
to get imbued with the words and genius of a 
foreign tongue ; and nothing can make up for 
want of quantity . Varied reiteration often teaches 
well without masters, grammar or philosophy ; but 
without it, these can do but little. 

Mr. Longfellow may be assured, that, in selecting 
his poem for my attempt I do so from warm admira- 
tion of its abounding beauties. I trust therefore he 
will forgive my large liberty, not only of abridg- 
ment, but of arbitrary alteration, especially where 

the native legends which he has followed appeared 
to me too puerile, tedious or obscure. I do not 
here profess to be a mere translator; for I have 
widely other objects in view: yet not only have I 
very often translated with minute accuracy, but I 
have never introduced ornaments of my own. If 
any one unacquainted with the original should read 
my Latin, he must attribute whatever in it he finds 
of beauty to the genius of Mr. Longfellow. 

The names of certain birds and beasts, as also 
a few things essentially modera, could not be 
expressed by Latin words found in the existing 
classics : but that is of absolutely no importance, if 
only the new words be formed according to striet 
classical analogies. Nevertheless, it seems right to 
aunex a short Glossary for the student’s con- 

CARMEN HIAWATHAE. 


Si rogitas, unde hae fabulae, 

Unde vagus carmini3‘jnei rumor, *' J > \ V 
Odorem secum veliens silvestrem 
Roreisque et nebuins > pr?itcrum j ' \ \ /\ 

Cum verticoso mapalium fumo 
Et decursibus fluviorum ingentium ; 

Dum verba suis insistunt vestigiis, 

Iterata ac repercussa sine more, 

Veluti montana tonitrua:— 

Ego respondeo et tibi confirmo. 

Ex silvis atque immensitatibus herbosis, 

E vastis Septentrionis lacubus, 

E finibus Ogibbawaiarum, 

E sedibus Dacotarum, 

E montibus ruscosis ac paludibus, 

Ubi per arundineta pascitur ardea ; 

Ego repeto, qualia audivi 
A labris Nawadahae illius, 

Suavis cantuum modulatoris. 

Iterum si rogitas, unde Nawadaha 
Haec carmina invenerit, incondita, mobilia ,* 
Hos rumores rerum praeteritarum; 

Ego respondeo, ac tibi confirmo :— 

In silvestribus avium nidis, 

In contabulatis fibri casulis, 

In vestigiis ungularum bonassi, 

In laribus aquilarum praecelsis. 

Haec illi cecinere ferae volucres 
Per montana incultorum rusceta, 

Per maximas tristeisque paludes. 

Talia cecinit pluvianus et mergus glacialis, 
Ardea caerulea ac tetrao. 

Ultra si rogites, quis fuerit Nawadaha, 
Tali responso explicem. 

Tn .valle viridi Jac^ilente 
Propter rivulos amo&ios Tawasenthae 
‘valeg Nawadaha ; 

Vicumque Indi canum' circumcirca 
Ambiebant prata ac segetes. 

Ultra autem silva constitit 
Ac nemora pinorum vocalium, 

Aestate viridium, albarum hieme, 

Semper suspirantium, semper canentium. 
At amoenos illos rivulos 
Posses per vallem indagare 
Verno aquarum impetu, 

Aestivo alnorum auctu, 

Alba Auctumni nebula, 

Nigro Hiemali alveo. 

Propter quos habitabat ille vates 
Ipsa in valle Tawasenthae, 

Viridi valle ac silenti. 

Illic de Hiawatha cantabat, 

Recitabatque carmen Hiawathae, 

Miri hominis mirabiliter nati; 

Ut oraverit ac famem toleraverit, 

Ut vixerit, desudaverit, perduraverit, 

Quo hominum genteis adjuvaret 
Suumque extolleret populum. 

O qui cum Natura amatis obversari, 

Qui aprica diligitis prata, 

Qui umbrosam saltuum semitam 
Ventumque inter ramos, 

Atque imbrem seu pluvialem seu nivosum, 
Et fluviorum ingentium decursus 
Per claustra pinis vallata; 

Quique tonitrum amatis montanum, 

Cujus voces ultra numerum reboant, 

Velut alae aquilarum plaudentes ; 

Audite eflreneis has fabulas, 

Hiawathae mirum carmen. 

Qui popularia diligitis cantica 
Vagasque vulgi historiolas, 

Quae, vocum longinquarum instar, 

Moram nos aureisque poscunt 
Obloquio simplice ac puerili, 

Quod, sitne sermo an cantus, 

Vix possit auris dijudicare ;— 

O audite Indicanam meam fabulam, 
Hiawathae mirum carmen. 

Vos, quibus cor est integrum ac simplex ; 
Qui Deo confiditis ac Naturae ; 

Qui hominum animos creditis 
Humanos esse per omne seculum; 

Et pectus ferum incultumque 
Tamen cupere, avere, contendi, 

Bona parum intellecta expetens; 

Et manum infirmam imperiti, 

Qui sub tenebris explorat iter, 

Caecam tamen Dei dexterae 
b 2 



4 


lntroduction . 


Adjungi, et contactu sublevari:— 
0 audite simplicem hanc fabulam, 
Hiawathae mirum carmen. 

Vos, qui identidem evagamini 
Per virideis septi ruris semitas, 
Ubi implexi berberidis rubi 
Cirris baccarum punicearum 
Macerias variant musco ravas ; 

Si quando sepulcra inter obsoleta 
Gradu represso contemplamini 
Titulum evanidum scrutantes, 
Indocte fortasse compositum 
E vocabulis agrestibus illis quidem 
Sed spe atque angore plenis, 
Sublimi scaturientibus moestitia 
Ex Praesenti re atque Ventura:— 
0 immoramini meo titulo rudi: 
Legite carmen Hiawathae. 

CAPUT I. 

TUBULUS CONCORDIAE FUMARIUS. 

Super montibus camporum herbosorum 
Dominus vitae, Daemon supremus, 
Maximae tubulorum lapicidinae 
Russos in scopulos degressus 
Astitit: dein genteis excitabat, 
Convocans humanos populos. 

Illius e vestigiis flumen prorupit, 

In lucem matutinam exsiliens 
Flagransque velut stella crinita, 
Praeceps : sed Daemon, se deflectens, 
Terrestre per pratum digito suo 
Denotavit ei semitam flexuosam, 
Dixitque : “ Hac via tu currito! ” 

E russo lapicidinae saxo 
Frustum diflregit manu, 

Dein pro capula tubuli confinxit 
Simulacris figuratum coelatumque. 

Mox, fluvii a margine sumta 
Pro scapo tubuli longa arundine 
Foliis fuscum virescente, 

Capulam cortice implevit 
Russae salicis comminuta; 

Vicinoque inspiravit nemori, 

Ramos grandeis inter se confricans, 

Dum flamma excitata prorumperet. 

Tum erectus ipse in montibus 
Daemon supremus, gentibus significans, 
Fumum pacificum tubulo exbalabat. 

Per matutinam aeris quietem 
Lente lentus surrexit fumus, 

Unum primo nigredinis filum, 

Tum densior caerulescens vapor, 

Mox niveus se explicans nimbus 
Silvestrium instar cacuminum 
Altius in horas exsurgens, 

Donec attigit culmen coeli 
Confractusque passim dispergebatur. 

Scilicet a valle Tawasenthae 
Atque Wyomingae a valle prorsum, 

A nemoribus Tuscalousae, 

A longinquis montibus Saxosis, 

A lacubus fluviisque Septentrionis, 
Cunctae gentes procul dispexere 
Fumi ascendentis signum 
E pacifico tubulo exspirati. 

“ Propitius ecce fumus ! ” 

Inquiunt populorum vates. 

“Hoc signo, tanquam virgula saligna, 
Quam manus innuentis vibrat, 

Ad concilium suum Daemon supremus 
Genteis convocat ac bellatores.” 

Secundum fluvios, per campos herbidos, 
Venere gentium bellatores, 

Delawari, Mohauci, Coctavi, 

Camantii, Sotsoni, Nigripedes, 

Paunaei, Omahavi, Mandani, 

Dacotae, Hurones, Ogibbawaiae ; 

Pacifico tubuli signo 
Omnes in unum contracti 
Ad montes camporum herbosorum 
Russamque tubulorum lapicidinam. 

In prato constitere bellatores 
Cum telis atque paratu bellico, 

Picti tanquam Auctumni folia, 

Velut caelum matutinum distincti, 

Inter se ferociter obtuentes 
Torva luce ex oculis indomitis ; 

Quippe in pectoribus condebant inimicitias 
Diras, longinquas, avitas, 

Haereditariam ultionis sitim. 

Sed Daemon supremus, gentium parens, 
Cum misericordia eos aspexit, 

Cum patris tenera caritate ; 

Ut qui iras horum ac rixas 
Pro puerorum jurgiis aestimabat 
Succensentium et inaniter pugnantium. 
Itaque, dextra desuper imminens, 

Umbra ejusdem subigebat 
Obstinatam irarum pervicaciam, 
Febriculosam sanguinis sitim ; 

Et augusta maxumaque voce 
Instar sonitus longinquorum fluminum 
In profundos gurgites praecipitantium, 
Gravi monitu sic eos increpabat: 

“ O filii mei miserandi, 

Auscultate voces sapientiae. 

Obedite orationi monitoriae 
E labris summi Daemonis 
Vestrique auctoris, Domini vitae. 

“Agros ego vobis venaticos dedi, 

Rivos piscarios, ursos, bonassos, 
Capream, tarandum, anserem, fibrum. 
Paludes volucribus, piscibus amneis 
Replevi: et cur non contenti estis ? 
Cur homo hominem venatur ? 

Taedet me vestrarum irarum, 
Bellorum caedisque reciprocae, 
Precisque ultricis et jurgii discordis. 
At vobis ex consensu erunt vires; 
Sola ex discordia est periculum. 

Ergo dehinc inter vos pacaminor, 

Et una, tanquam fratres, degitote. 

“ Vatem juridicum ad vos legabo. 
Arbitrum gentibus salubrem, 

Qui reget vos atque docebit, 
Laborabit ac perpetietur vobiscum. 
Hujus si consiliis obedietis, 

Plures fietis ac prosperiores: 

Sin neglexeritis ejus monitis, 
Evanescentes peribitis. 

“ Quare hoc in flumine immersi 
Abluite bellica pigmenta, 

Sanguinis maculas digitis abstergite. 
Clavas bellicas ac tela sepelite. 

Hac ex lapicidina erutum saxum 
In russos pacis tubulos confingite: 
Dein arundines, quae juxta crescunt. 
Clarissimis decorate pennis, 

Et, concordem respirantes fumum. 
Dehinc ut fratres degitote.” 

Exinde bellatores super humum 
Pallia projecerunt et nebridas 
Cum telis et paratu bellico; 

Tum in flumen decurrens praecipitati 
Abluebant pigmenta bellica. 

Superna clara fluebat aqua, 

Ut limpida emicuerat sub pedibus 
Domini vitae degredientis. 

At inferior nigrescebat unda, 
Puniceis maculis discolor, 

Quasi mixto cruore distincta. 

Ex amne egressi bellatores, 

Bellicis pigmentis abluti, 

Clavas bellicas sepeliverunt 
Cum ceteris telis sub ripas. 

Tum Daemon supremus benigne 
Arrisit filiis impotentibus. 

Atque illi obsequio tacito 
Erutum ex lapicidina saxum 
In leves pacis tubulos confingebant; 
Et proceras fluvii arundines 
Clarissimis decorabant pennis 
Jamjam suam in domum profecturi. 
At Dominus vitae, ascendens 
Per fissa nimborum aulaea 
In apertas caeli januas, 

Horum ab oculis evanuit, 

Fumo involutus pacifico. 

CAPUT II. 

VENTI QUATUOR. 

(1) Favonius ( Occidens ). 

u Laudibus tollite Magiceium,” 
Exclamabant bellatores ac senes, 

Quando domum pervenit triumphans 
Cum sacro torque muriceo 
Ab Aquilonum regionibus, 

Albi territorio cuniculi. 

Surripuerat ille muriceum hunc torquem 
De collo Regis ferarum, 

Ursi ingentis montani, 

Quem omnes populi formidabant; 

Dum jacebat pondere inhabilis 
Summis in montibus dormitans, 

Instar muscosi saxi, 

Musco cinereum maculati. 

Silenter ille obrepsit belluae, 

Eo usque ut tantum non tactus 
Rufis unguibus deturbaretur; 

Dum gravi narium spiritu 
Tepebant manus appropinquantis ; 

Quoad protraheret muriceum torquem 
Super aureis rotundas non audientis, 

Super oculos exiguos non videntis, 

Super rostrum procerum nigrumque ; 

Unde narium calor anhelans 
Afflabat manibus Magiceii. 

Tum bellico cantu longum personans 
Clavam bellicam sublime retortam 
Defert; et Regem ferarum 
Media in fronte directo 
Ipsos inter oculos percutit. 

Scilicet attonitus gravi ictu 
Surgebat ursus ingens montanus : 

Sed genubus subter trementibus 
Feminae instar ejulabat, 

Vertiginosus ac titubans prorsum, 

Mox natibus suppositis insidens. 

At Magiceius, pollens vi valida, 

Coram intrepidus astans, 

Magna deridebat voce, 

Talia dedignanter ingerens : 

“Ausculta, Urse ! tu vero praetimidus, 
Neque, qualem te simulabas, bellator es 
Tu, qui ejulas plorasque 
Feminae instar miserabilis. 

Urse! tuus populus meusque (nosti) 

Infesto in bello colluctamur diu. 

Jam, quia nostram vim senseris praevalidam, 
Sub latebris silvarum reptas, 

Per monteis te abscondis ignobilem. 

Me si tu in pugna vicisses, 

Nullum ego gemitum edidissem. 

At tu, 0 Urse, assidens ploras, 

Fletuque dedecoras gentem tuam, 

Pectus exsangue semianimum, 

Vetula imbecilla non fortius.” 

Dein iterum clavam extulit, 

Atque iterum Regem ferarum 
Media in fronte percussit, 

Calvamque ei sic confregit, 

Ut glaciem piscator hibernus. 

Sic occisus est Rex ferarum, 
Omnium gentium formido, 

Ursus ille ingens montanus. 

“Laudibus tollite Magiceium,” 
Omnes acclamabant populi: 

“ Exinde ille erit pro Favonio. 
Usque dehinc Ventis dominabitur; 
Nec jam appellabitur Magiceius , 
Sed Favonius posthac vocabitur.” 

Sic fuit Magiceio decreta 
Patria potestas in ventos coeli. 
Favonium ipsi sibi obtinuit, 

Ceteros suis liberis assignavit. 
Matutino dedit Subsolanum, 
Aestivo Austrum dedit: 

Aquilonem ferum ac crudelem 
Truci assignavit Arctico . 


(2) Subsolanus ( Oriens ). 

Juvenis et pulcer erat Matutinus, 
Et diluculum secum ducebat. 
Hujusce argenteae sagittae 
Fugabant caliginem a colle, a valle. 
Huic genae quoque pingebantur 
Clarissimo Phoenicum colore : 
Ejusdem vox discutiebat somnum 
Vicoque et cervis et venatoribus. 

Solitarius in caelo fuit Matutinus. 
Quanquam aves ei canebant hilariter 

Quanquam flores ei pratenses 
Odoribus replebant aera ; 

Quanquam nemora atque fluvii 
Adventu ejus susurrabant plaudentes ; 
Tamen cor ei moestum fuit intus, 

Quod in caelo foret solitarius. 

Sed mane quodam ad terram obtuens, 
Dum vicus adhuc dormiebat, 

Et nebula jacebat super amne, 

Yelut hominis mortui larva, 

Quae sub ortum lucis evanescit;— 
Virginem aspexit in pratis 
Gressu sol i vago incedentem, 

Quae propter pratensem amnem 
Iridas colligebat juncosque. 

Mane quotidie in terram despicienti 
Usque prima res illic occursat 
Hujus caeruleus oculorum contuitus, 
Duplex inter junceta lacus caeruleus. 

Ergo solivagam amabat virginem, 

Quae advenientem sic opperiretur. 

Etenim solitarius erat uterque, 

Haec in terra, ille in caelo. 

Jamque procabatur blandimentis, 

Leni risu aprico et alloquii illecebris. 
Suspiriis permulcebat et cantu, 

Dulcissimo inter ramos susurro, 

Numeris mollissimis, odoribus suavissimis ; 
Dum in suum gremium attractam 
Punicea sua palla obvolveret; 

Usque dum in stellam mutaret 
In gremio suo etiamnum tremiscentem. 
Ergo sempiternum in caelis 

Apparent un& incedentes 
Matutinus ac Stella Matutina. 


(3) Aquilo . 

At vero atrox ille Arcticus 
Inter moleis glacialeis habitabat, 

Inter niveis vento coacervatas 
Aeternas, ubi candidos agros 
Candidus obtinet Cuniculus. 

Ille Auctumnali manu 
Folia arborea pingebat cocco, 

Russis distinguens ac luteis maculis. 

Ille per silvam nivaleis floccos, 

Cribro suo decussos, sibilanteis mittebat. 
Gelabat stagna, lacus, amneis ; 

Abigebat in Australia mergum ac gaviam. 
Corvum ille marinum ardeamque ad nidos 
E carice atque alga constructos 
In Aestivi regna depellebat. 

Quondam atrox ille Arcticus, 

E deversorio nivibus congesto 
(Domo ipsius glaciali) egressus, 

Crineis suos pruina conspersos 
Atri torrentis hiberni instar 
De cervicibus promisit, 

Dum ululans ingruit in Austrina 
Gelatos super lacus et rusceta montium. 

Illic mediis in arundinetis 
Invenit Colymbum urinatorem, 

Pisce is filo connexos pone se trahentem 
Gelatas super paludes clivosque humidos; 

His locis eriamtum immorantem, 

Quanquam omnis hujus populus jamdudum 
Ad Aestivi regionem decesserat. 

Tum vociferatur atrox Arcticus : 

“ Quis hic me contumaciter spernit ? 

Quis hic audet meis regnis immorari, 
Niveus postquam anser decedit 
Atque ardea petit meridiem ? 

Hujus ego in casulam ingressus 
Exstinguam immorientem ignem.” 

Itaque noctu venit Arcticus, 

Fremens sine more, ad casulam ; 

Et, nivium cumulis circum conflatis, 

Per tubum fumarium clamitat desuper. 
Mox tibicines casulae furibundus quassat, 
Velis ostii plangens. 

Sed haec neque terrebant Colymbum, 
Neque omnino illi erant curae. 

Etenim ignem alebant satis 
Ingentes stipites quatuor 
In singulos menseis hibernos, 

Piscesque ei cibum sufficiebant. 

Ibi assidebat ardenti camino, 

Calore fotus, vescens, hilaris, 

Ridensque cantabat, “ Heus Arctice ! 

Tu mecum pariter es tamen mortalis.” 

Mox ipse intrabat Arcticus : 

Quem etsi Colymbus urinator 
Adesse intellexit frigore, 

Glacialem sentiens halitum ; 

Tamen neque cantare destitit, 

Neque ille ridere scilicet. 

Stipitem duntaxat paulum versavit, 

Quo clarior arderet ignis, 

Scintillis per tubum suum erumpentibus. 

Tum sudor a fronte Arctici 
Et a cirris ejus pruina conspersis 
Creber ac gravis destillabat, 

In favilla imprimens notas ; 

Sicut de protecto casarum 
Vel de ramulis cicutae flaccentibus 
Cadit stiria verno liquescens 
Cavatque niveis aggeratas. 

Sed tandem victus surrexit, 

Impatiens caloris risusque, 

Nec sustinuit hilarem cantum ; 

Sed praeceps per ostium ruit, 

Inculcans concretum frigus, 

Nivibusque novis ac glacie 
Lacus consolidat atque amneis. 

Tum Colymbum illum urinatorem 
Ad nudum luctamen provocavit 
Gelatis in paludibus et tesquis collium. 

Egreditur Colymbus urinator 
Ad nocturnam sub Aquilone luctam, 

Ut nudus montanis in paludibus 
Luctaretur cum atroce Arctico ; 

Quoad hicce anhelantior prehendebat, 
Gelu manuum dissoluto, 

Titubabatque vertigine correptus : 

Mox irritus, pulsus recessit 
In candidas Aquilonum oras 
Candido regnatas Cuniculo, 

Risuum procellas pone se audiens, 
Quibus victor Colymbus ille urinator 
Hilariter cantabat : “ Heus mi Arctice ! 
Tu mecum pariter es tamen mortalis.” 

(4) Auster (Meridies). 

Ceterum Aestivus, pinguis segnisque, 
Longe ad meridiem habitabat 
Inter soporas somniosas apricitates 
Sub fervore horarum sempiterno. 

Silvestreis hicce aveis Boream versus, 

Rubeculam atque cyaneolam 

Cum hirundine et ansere emittebat; 

Mox melones edebat cucumeres et tabacum, 
Et purpureos uvarum racemos. 

Hujus e tubulo fumus ascendens 
Aestu vaporoso coelum miscebat, 

Somniosa mollitie implebat auras, 

Aquas j ubebat perlucere molliter, 

Colleis salebrosos paullum levigavit, 
Teneramque advexit aestatem Austrinam, 
Quo in mense clarissime scintillant noctes ; 
Tristi item in mense, qui accolis Boreae 
Soleas nivarias pedibus subligat. 

Aestivum, sine cura, sine voto, 

Semel umbra maligna perstrinxit, 

Semel dolor pupugit in corde. 

Olim, in Aquilones prospectans, 

Procul in campis herbosis 
Virginem astantem conspicatur; 

Virginem proceram gracilemque 
Immenso in prato solitariam, 

Virore amictam clarissimo 
Crinitamque velut Solis radiis. 

Illam quotidie obtuens 
Quotidiano suspirabat cupidine, 

Atque in dies impotentius flagrantius 
Flavicomam adamabat virginem. 

Sed pinguior segnisque nimium 
Ad procandum non se concitabat ; # 

Ut persequi atque ambire feminam 
Nimis socors atque otiosus. 

Itaque contuebatur tantummodo 
Residebat, suspirabat, exoptabat 
Herbosi campi Nympham. 

At, mane quodam in Aquilones contuens, 
Flavos hujus cincinnos aspexit 
Mutatos atque albedine obtectos, 

Quasi nivibus concretos candidissimis. 

—“ 0 mi frater e terra Septentrionali, 

Albi regno Cuniculi, 

Tu puellam mihi surripuisti 
Manu huc longinqua pertingens : 

Tu fabulis tuis Septentrionalibus 
Virginem meam conciliasti.” 

Sic aeger animi Aestivus 
Moerore incendebat auras. 

Jamque Auster per immensa pratorum 
Evagabatur suspiriis fervidus, 

Impotentibus Aestivi suspiriis : 

Donec aer tanquam nivibus effloruit, 

Pappis carduorum lanuginosus, 

Virgoque illa jubare crinita 
E prato evanuit prorsus ; 

Neque unquam postilla Aestivus 
Flavicomam aspexit virginem. 

0 false spei Aestive ! 

Non feminam tu prospexisti, 

Non virginem suspiriis expetisti; 

Sed per somniosas calorum horas 
Herbam adamasti pratensem, 

(Dentem Leonis sagae appellant,) 
Quam suspiriis aegris ventosisque 
Tu vagas per auras dissipasti, 

Ah false animi Aestive ! 

Jam, quatuor distributis ventis, 
Filii tandem Magiceii 
Singulis in coeli angulis 
Sic quisque consistebat. 

Favonium tantum obtinuit 
Ipse domi praevalidus Magiceius. 

Birth of Hiawatha. 


CAPUT m. 

IIIAWATHAE PUERITIA. 

< 

Olim vespertino crepusculo 
In diebus oblivione deletis, 

In seculis memoria elapsis, 

Plena luna decidit Nocomis, 

Pulcerrima Nocomis decidit, 

Matrona, sed nondum mater. 

Illa cum ancillis ludebat 
Oscillans e labrusca pensili, 

Quando ipsius aemula atque invida, 
Dolore repulsae permota, 

Pendulas abscidit resticulas, 

Ramulos labruscae contortos. 

Illico perterrita Nocomis 
Vespertino crepusculo decidit 
In floridum prati gremium. 

“ En ! stella cadit : ” inquiunt passim. 
“ Stella de coelo cadit scilicet.’’ 

Ibi, inter filices ac muscum 
Atque inter lilia pratensia, 

Per campos immensum floridos 
Luna stellisque sublustreis 
Pulcra Nocomis filiam edidit, 

Quam appellavit Primigeniam, 

Quod esset sibi primigena. 

Haec pratensium liliorum instar 
Procera gracilisque adolevit, 

Virgo luna candidior, 

Agminibus stellarum splendidior. 

Hanc saepius admonebat Nocomis 
Jusso pertinaciter iterato: 

“ Caveto tu a Magiceio ; 

A Favonio te abstineto. 

Illius ne auscultato vocibus : 

In prato te ne projicito, 

Ne ve inter lilia te deflectito, 

Ne Favonius adveniens tibi noceat.” 

Neque illa hoc monitum religebat, 
Sed neglexit dicta sapientiae. 

Mox vesperi advenit Favonius, 

Levi gressu per prata incedens. 

Foliis ac floribus susurrabat 
Deflectebatque herbas ac frutices : 

Dein invenit pulcerrimam Primigeniam 
Illic inter lilia jacentem. 

Hanc dulci ambiebat alloquio 
Et allicuit ad blandos amplexus, 

Donec anxio partu filium edidit, 

Amoris progeniem luctuosi. 

Sic natus est Hiawatha meus, 

Favonii et Primigeniae mira suboles. 
Sed a fallace Favonio destituta, 
Nocomidis filia, alma Primigenia, 
Crudeli succubuit morti. 

Diu ac vehementer Nocomis 
Filiam ereptam moesta deflebat. 

“ 0 utinam forem mortua ! ” mussitat: 

“ Tunc ibi forem ego tecum, 

Ubi nil est operis, nil lacrimarum : 
Mortua utinam forem i" 


Childhood of Hiawatha. 

Juxta ripas Aequoris Maximi, 

Lacus latissime relucentis, 

Nocomidis stabat tugurium, 

Nocomidis e Luna genitae. 

Nigra surgit pone silva, 

Atra contristata pino 
Atque abiete nucamentis squamea. 
Clara jactatur in fronte unda 
Praeter ripam Lacus Maximi, 

Unda aprica, late relucens. 

Ibi Nocomis, vetula, rugosa, 

Infantem alebat Hiawatham : 

Cunis movebat in tiliaceis 
Musco ac juncis molliter repostum, 
Nervis tarandinis colligatum. 

Vagitum sedans morosum, dicebat; 

“ St! ne ursus te nudus arripiat.” 

Mox sopiebat tali carmine : 

“ Eia ! dormias, mi noctuole ! 

Quis hic casulam nostram illustrat ? 
Quisnam, oculo lato effulgens ? 

Eia ! dormias, mi noctuole ! ” 

Multa mox docuit illum Nocomis 
De stellis, quotquot fulgent in aethere; 
Cometam cum igneis crinibus ostendit 
Et diram daemonum choream, 

Qui cristis ac clavis bellantes 
Gelidis Brumae noctibus 
Procul inter Borealia lucent. 

Item lacteum in coelo limitem, 
Tramitem manium latissimum. 

Directo trameantem caelos 
Befertumque mortuorum larvis. 

Juxta ostium aestivo vespere 
Casulae assidebat parvus Hiawatha, 
Auscultans pinorum susurros 
Leneisque undarum illisus, 

Sonos canoros, miras voces. 

Minnewawa , dicebant pini; 

Maduayasca , respondebant undae. 

Dein per crepusculum flammeam muscam 
Volitantem aspiciebat, cujus candela 
Spineta dumosque illustrabat. 

Tum puerilem cantabat naeniam, 

Quam alma Nocomis ipsa docuerat. 
“Flammea musca, candida volitans! 

Mea fulgidula saltatricula, 

Sursum, deorsum, circum salisubsula! 

Mihi praeluce facula nictans, 

Antequam lecto membra reponam, 
Antequam somno claudam lumina.” 

Lunam item videbat lacu exsurgere, 

Ex aquis rugosis se incurvare, 

Maculis umbrisque variatam: 

Tum susurrabat: “ Quid hoc, Nocomi ? ” 
Neque alma Nocomis non respondebat: 

“ Vetula scilicet in Luna recubat.” 

Arcum pluvium quoties videret 
Late protentum lucentemque in coelo, 
Susurrabat: “ Quid autem hoc, Nocomi ? ” 
Atque illa protinus talia respondebat: 

“ Illic effulgent flores renati. 

Quidquid est florum in silva incultorum, 
Quidquid liliorum immensis in pratis ; 
Postquam in tellure emarcescunt, 

Suo in Elysio superne florent.” 


Boyhood of Hiawatha. 

Media porro nocte si noctuas audiret 
In silva ululanteis arridenteisve ; 
u Quidnam est hoc ? ” territus quaerebat; 
Tum alma Nocomis sic explicabat: 

“ Noctuam tu audis cum noctu olo 
Patria sua in lingua colloquenteis 
Sive alloquio sive jurgiis.” 

Deinde parvus ille Hiawatha 
Avium omnigenum sermonem didicit, 
Harumque et nomina et arteis arcanas ; 

Quo pacto aestate nidificarent, 

Ubinam hieme se absconderent. 

Ilisce quoties obviam fieret, colloquebatur 
Pullosque Hiawathce appellabat. 

Ferarum mox itidem didicit sermonem, 
Nominaque earum et arteis arcanas: 

Ut fibri casulas contabularent, 

Ubinam sciuri glandeis conderent; 

Tum, quam velox curreret tarandus, 

Quare metueret adeo cuniculus. 

Ilosce, si quando forent obvii, compellabat, 
Indiditque nomen, Fratres Hiawathae . 

Deinceps Iago, summus jactator, 
Mirandarum narrator fabularum, 
Peregrinator, loquax nimium, 

Ceterum amicus vetulas Nocomidis, 

Arcum confecit Hiawathae 
E ramo fraxineo figuratum, 

Cum sagittis e querna virga 
Silice praefixis, pone pennatis, 

Proque nervo intendit pellem cervinam; 
Atque ille Hiawathae dixit: 

“ In silvam abi, mi puer. 

Eo ubi cervi congregantur. 

Grandem tu capream occidito, 

Cornutum nobis damam afferto.” 

Foras protenus in silvam 
Solivagus incessit Hiawatha 
Exsultanter, cum arcu et sagittis ; 
Circumque ac supra aves, 

“ Ne nos tu ferias,” canebant. 

Iterabat rubecula, cyaneola, 

“Ne nos tu ferias, Hiawatha !” 

Super quercum proximam juxta 
Exsiluit sciurus erecta cauda, 

Seque induens exuens frondibus 
Tussivit, garrivit e quercu, 

Ridens ; atque inter ridendum, 

“Ne me ferias, Hiawatha !” inquit. 

Jamque e semita cuniculus 
In obliquum prosilit: ibi longe 
Natibus insidit erectus, 

Et metuens et simul lusurus ; 

Isque juveni inquit venatori: 

“ Ne me tu ferias, Hiawatha ! ” 

Istis ille neque animum neque aureis dedit, 
Ut qui de cervis tantum cogitaret. 

Horum observabat vestigia, 

Quae ad amnem deferebant oculos 
Ipsumque ad amnis vadum ; 

Et tanquam somnians procedebat. 

Inter alnorum dumos reconditus 
Cervorum adventum opperiebatur* 

Donec cornua duo sensit sublevari, 

Duo oculos e dumeto prospicere, 

Duo nareis ad ventum dirigi: 


First Booty of Hiawatha. 

Mox desilit dama in semitam, 
Umbris foliorum distinctam. 

Sane palpitabat cor venatoris, 

Yelut superne tremebant circa 
Betularum folia ac frondes, 

Dum fera semitam decurrit. 

At uno suffultus genu 
Hiawatha emisit sagittam. 

Vix virgula dimovebatur, 

Vix folii excitabatur sonus, 

Tamen resilit dama prae vigil, 
Conjuncto pedum nisu supplodens ; 
Uno pede sublato auscultat, 

Dein prosilit ut sagittae occursurus. 
Heu ! canora illa ac dira sagitta, 
Velut a vespa stridente, pungitur. 

Illic occubabat in silva 
Citra amnem circa vadum, 

Nec jam hujus cor palpitat. 

Atqui cor scilicet Hiawathae 
Gaudio hauritur exsultante, 

Ut feram domum reportat, 
lagonis atque carae Nocomidis 
Laude plausuque fruiturus. 

E pelle hujus damae Nocomis 
Pallium fecit Hiawathae. 

Ex carne damae Nocomis 
Epulum in honorem ejus fecit. 

In convivium venit omnis vicus, 
Cunctique collaudavere Hiawatham. 
Acrem animi sane appellabant, 
Aequabantque mergo glaciali. 

CAPUT IV. 

HIAWATHAE PEREGRINATIO AD OCCIDENTEM. 

Jamque ex pueris Hiawatha meus 
In adolescentem creverat, 

Artibus Venatoriis peritum, 

Senum sapientia instructum, 

Idoneum seu juvenum ludis 
Seu solertiae ac laboribus virorum. 

De patre suo atque de matre 
Multa interrogabat Nocomida, 

Resque arcanas didicit: 

Tum cor urebatur intus 
Yelut vivis prunis flagrans. 

Ergo dixit vetulae Nocomidi: 

“ Ego Magiceium adibo, 

Utque se habeat, ediscam 
Illic in Favonii ostio, 

Ad portas occidui solis.” 

Itaque casula egreditur Hiawatha, 

Itineri et venando paratus, 

Tunica cervina indutus, cum tibialibus, 
Pennarum fistulis ac murice opimis. 

In capite pinnas gerit aquilarum, 

In ventre balteum murice gemmatum, 

In manu arcum fraxineum 
Cui nervus tarandinus intenditur. 

At in pharetra quernae erant sagittae, 

Visit to the Far West . 


Iaspare praefixae, pennis alatae, 

Sumsit porro caestus digitaleis 
Atque ocreas vi magica imbutas. 

Admonens dixit vetula Nocomis : 
“Hiawatha ! caveto ne prodeas 
In longinquum Favonii regnum, 

Ne magica te arte necet.” 

Tamen Hiawatha intrepidus 
Muliebri monito non auscultat, 

Sed in silvam se projicit, 

Gigantum incessu progrediens. 

Luridum superne caelum, 

Lurida infra terra videbatur, 

Aerque circa suffocare, 

Fumo atque igne spissus 
Ut pratorum ac nemorum incensorum. 
Etenim intus cor urebatur, 

Yelut vivis prunis flagrans. 

Itaque processit ad Occidentem semper, 
Pernicibus cervis pone relictis, 

Eelicto antelapho ac bonasso. 

Esconabii trajecit torrentem, 

Trajecit maximum Missisippium; 

Mox monteis camporum herbosorum, 
Corvitiosque ac Vulpinos praeteriit, 

Et pone Nigripedum sedeis 
In ipsius Favonii regnum 
Ad monteis Saxosos pervenit; 

Quorum in cacuminibus procellosis 
Consederat vetus Magiceius 
Ventorum caelestium regnator. 

Hiawatham aspectus patris 
Pavore verecundo commovit. 

Quippe crines nubivagi sine more 
Per aera circum jactabantur 
Contorto fulgore diffluentes; 

Candidi tanquam nives ventilatae, 

Fulgidi velut jubae cometarum. 

At gaudio elatus paterno 
Magiceius Hiawatham intuetur, 

Cujus in vultu juvenali 
Ipse suam juventam recognovit, 

Et Primigeniae quasi ex sepulcro 
Formam conspicatur resurgere. 

Quare benigna patris sapientia 
Venustam Hiawathae proceritatem 
Admirans exsultansque contemplatur. 

“ Exoptatus, O Hiawatha ! (inquit) 

In Favonii regnum pervenisti. 

Te exspectavi diu. 

Amabilis est juventus, solitaria senectus, 
Ignea juventus, senectus gelida. 

Refers tu mihi dies longinquos 
Amoresque juventae ac pulcram Primigeniam.” 

Multos tum dies colloquebantur una, 

De multis rebus interrogant, auscultant, 
Immorantes, mutuo respondentes: 

Primo de Hiawathae fratribus, 

De Matutino Subsolani domino, 

De Aestivo Austri rectore, 

De Arctico Aquilonibus potente : 

Tandem de matre Hiawathae 
Primigenia, Telluris stella, 

De partu floridis in pratis, 

De morte ejusdem desolata, 

Qualia Nocomis pridem memoraverat. 

Oracle to Hiawatha . 


Tum Hiawatha incandescens ait: 

“ Tu, mi pater, Primigeniam necasti, 
Vitam juvenculam pulcerrimam eripuisti, 
Confregisti Lilium pratorum, 

Tuis sub pedibus obtritum. 

Mea me matre orbasti: 

Illud tute ipse es fassus.” 

At Magiceius, pollens vi valida, 
Canitie jactata per auras, 

Deflexit caput excruciatus, 

Nutu oculorum assentiens. 

Tum surgens subito refugit 
Filii oculos evasurus, 

De montibus se praecipitans 
Ad occidentem triduum continuum 
Gressibus effuse incompositis. 

Sed rursus Hiawatha persequitur 
Contendens Favonii in ostium, 

Ad portas occidui solis, 

Ad extremum telluris confinium, 

Eo ubi in spatia inania 
Demergitur sol, ut phoenix 
Noctifuga in nido delitescit 
Tristibus obsessa paludibus. 

“ Siste,” tandem inquit Magiceius, 

“ Siste gressum, mi fili Hiawatha! 
Nondum huc te fata evocant. 

Domum ad tuam gentem redi; 

Ibi degito, ibi laborato : 

Telluris pesteis exterminato : 

Piscarias atque amneis expurgato : 
Occidito belluas ac veneficos, 

Sicut ego Regem ferarum, 

Ursum montanum, interemi. 

Demum, quum tibi Mortis oculi 
Per tenebras horrendi affulgebunt, 
Ego tecum regnum communicabo. 
Exinde tu Cauri accipies, 

Yenti Penetralis, regimen.” 

Ergo domum redit Hiawatha, 
Ruris prospectu jam laetus, 

Caelique auris perfruens ; 

Etenim ira discesserat acerba,— 

A mente ultionis meditatio, 

Ab animo febriculosus ardor. 

Sed gressum tardavit semel, 

Semel tantummodo moratus est, 

Ut a vetere sagittarum fabro 
Mucrones sagittarios coemeret 
Media in regione Dacotarum, 

Ubi praecipites Minnehahae 
Per querceta fulgent aquae 
Inque vallem ridentes desiliunt. 

Ibi vetus sagittarum faber 
Ex arenaceo saxo atque ex achate, 
Ex silice atque iaspare confingebat 
Mucrones sagittarum acutissimos, 
Eduros, usque ad aciem politos, 
Impenso coemendos pretio. 

Apud eum habitabat filia 
Nigris oculis decora, 

Ut ipsa Minnehaha versatilis, 
Mobilis inter umbram ac jubar, 
Vultu arridente seu adducto, 
Pedibus instar undarum rapidis, 
Cincinnis instar undarum fluentibus, 

Visit to the Dacotahs. 


Risu instar undarum canoro. 

Ergo ex aquis eam nominaverat, 

Ex aquis illis praecipitibus, 

Minnehaham, aquam ridentem . 

Num ergo propter mucrones sagittarum 
Ex acliate, silice seu iaspare 
Tunc in regionem Dacotarum 
Hiawatha deflexit iter ? 

An non ut puellam videret, 

Quoties vultus Aquae Ridentis 
Yelo casulae submoto emergeret ? 

Utque audiret vestium sonum 
Pone fluitans velum labentium, 

Ut inter ramos, pone nemus, aquae 
Elucent, strepitant desilientes ? 

Quis dicat, juvenum in corde 
Quot igneae meditationes alantur ? 

Quis pulcerrima narret somnia 
Hiawatkae tunc cordi redundantia ? 
Ceterum suam ad casulam redux 
Cum vespere, Nocomidi multa 
De patre Magiceio enarravit 
Deque illius praecipite fuga ; 

Sed nihil de sagittis illis dixit, 

Nihil de Aqua Ridente. 

CAPUT Y. 

Zea. ( The Maize .) 

Audietis qualia Hiawatha 
Jejunus in silvis exoraverit; 

Non ut venaretur peritius 
Neque ut piscaretur prosperius; 

Non ut in pugna devinceret, 

Et inter bellatores claresceret; 

Sed ut populo prodesset suo 
Cunctasque genteis bearet. 

Primum in jejunia casulam 
Media in silva contexuit, 

Lacus Maximi prope ripam, 
Injucundo Veris mense 
Novis foliis exuberante; 

Ubi, aura divina afflatus, 

Per plurimas visionum species 
Septem jejuna vi t dies. 

Primo jejunii die 
Per foliosa nemora vagabatur. 

Damam e dumo videbat exsilire, 
Cuniculum in antro latere. 

Phasiani audivit bombum, 
Glandeisque congerentem crepitanteis 
Sciurum erecta cauda. 

Itidem palumbem inter pinos 
Nidificantem aspexit ; 

D 


HiawathcSs Fast. 


Mox gregatim anseres niveos 
Palustria Boreae petenteis 
Cum vocisque et alarum clangore. 

“ 0 Domine Vitae ! ” dubitanter inquit, 
u Num nostra ex his pendet vita ? ” 

Altero jejunii die 

Praeter amnis marginem vagabatur. 

In prato inculto oryzam videt, 

Ipsam incultam et parum copiosam ; 

Et multa specie baccas plurimas 
Myrtilli, fragi, seu grossulariae ; 

Mox vitem uviferam palmite pensili 
Alneis super ramis late profusam, 

Unde et passim fragrabant aurae. 

“ Domine vitae! ” diffidenter inquit; 

“ Numne ex his nostra pendet vita?” 

Tertio jejunii die 
Lacui assidens meditabatur 
Juxta aquas tranquille limpidas. 

Squalum exsultantem conspicatur 
Guttas spargentem velut gemmas muriceas; 
Luteamque percam, ut jubar sub aqua, 
Lupumque et harengam et astacum. 

“ Domine vitae ! ” fracto inquit animo ; 

“ Anne ex his pendet vita nostra ? ” 

Quarto jejunii die 
Debilitatus jacebat in casula, 

A cubili e foliis ac frondibus 
Prospectans palpebris torpidis 
In confusa ac nigrescentia omnia, 

Somniis et vertigine referta ;— 

In aquas renidenteis subter ; 

In solem splendide delabentem. 

Tandem viridi ac croceo vestitu 
Quendam sentit adolescentem 
Per purpureum crepusculum appropin¬ 
quare, 

Per splendores occidui solis. 

Fronti hujus imminent cristae virides, 
Capilli mollissimi auro relucent. 

In aperto ostio astans 
Hiawatham aspexit diu, 

Marcidi vultus miserens : 

Mox, molliter ut Auster quondam 
Per arborum cacumina suspirat, 

Tali voce, “ 0 Hiawatha ! ” inquit, 

■“ Ad coelum tuae pertingunt preces, 
Quia neutiquam, ut ceteri, oras, 

Aut ut venere peritius 
Aut ut piscere prosperius ; 

Neque ut in pugna devincas, 

Et inter bellatores clarescas ; 

Sed ut populo prosis tuo, 

Atque omneis populos bees. 

A Domino Yitae descendens, 

Homini amicus Zeanus, 

Veni te admoniturus, 

Quonam decertans pacto 
Rogata tu tua evincas. 

E frondeo cubili insurgens, 

Mecum, O adolescens, luctare ! ” 
Hiawatha, fame languidus, 

E frondeo cubili assurgens 
In occidui solis rubores 
Prodiit, cum Zeano luctaturus. 

Ipso recreabatur contactu, 
d 2 

Hiawathcfs Wrestling . 


Ut nova repletus vita ; 

Jamque spes et audentia et vigor 
Per pectus nervosque subsultant. 

Ibi sub rutilante vesperi 
Golluctabantur sine fine : 

Sed quanto certant vehementius, 
Augetur vis Hiawathae, 

Donec ruunt circum tenebrae 
Atque ardea suis e latibulis 
Inter paludes strepitans 
Dolorem ac famem profitetur. 

Tunc Zeanus, “ Jam satis est,” 
Hiawathae arridens inquit : 

“ Sed cras, sole occidente, 

Iterum te venio probatura.” 

His dictis, illico evanuit: 

Utrum, velut pluvia, absorptus, 
Anne, velut nebula, dispersus, 

Neque vidit neque sciebat Hiawatha. 
Evanuisse modo illum sensit, 

Seque desolatum deficere, 

Dum lacus patet subter nebulosus, 

Et superne natant astra. 

Cras atque postero die; 

Quando Sol per coelum descendens, 
Tanquam pruna rutila atque ardens 
E Numinis Supremi foco, 

In aquas occiduas degreditur ; 

Yenit Zeanus in certamen, 

Yenit probaturus Hiawatham, 
Adventu obscurus, ignotus, 

Ut ros ex inani apparet 
Et rursus in inane redit, 

Tactu telluris concrescens, 

Sed in commeatu aciem effugiens. 

Ter sub rutilante vesperi 
Illic colluctantur, 

Dum ruant circum tenebrae 
Atque ardea palustribus ex latebris 
De fame queratur stridens : 

Id auscultans Zeanus substitit. 
Procerus apparet formosusque 
In viridi suo ac croceo vestitu, 
Sudore ex illo certamine 
Tanquam roris guttis perfusus, 
Dum cristae huc illuc quassatae 
Anhelitui ipsius annuebant. 

Tum fatur : “ O Hiawatha! 
Fortiter mecum certasti, 

Triplici colluctatus discrimine. 

Tibi ergo triumphum dabit 
Dominus Vitae, qui nos intuetur.” 
Super his, “ Cras,” inquit arridens, 
“Ultimus erit certaminis dies 
Et ultimus tibi jejunii. 

Me postquam tu deviceris, 

Effossum cubile parato, 

Ubi pluviae desuper ingruant, 

Ubi sub solis vultu tepescam. 

Hunc tu vestitum viridem croceum, 
Cristas has trementeis, despoliato : 
Humum mihi, defosso subter, 
Mollem, laxam, levem facito. 
Dormientem ne maniis hominis, 

Ne vermis, ne ve corvus, me vexet, 
Neve noxiae herbae strangulent. 

Hard Victory. 


Tu modo ipse obiens custodito, 

Donec evigilabo ac vivus resurgam, 
Exsiliamque in apricum jubar.” 

Talia effatus discessit. 

At per quietem Hiawatha 
Caprimulgum vociferari audiebat 
Casulae solitariae insidentem, 

* 

Torrentemque allabi juxta 
Garrientem nemori caliginoso. 

Suspiria sentiebat frondium 
Aura nocturna submotarum : 

Haud secus, quam quis dormiens 
Murmura audit longinqua, susurros somniorum. 
Sic tranquille, quiescebat Hiawatha. 

Postero autem die Nocomis, 

Septimo illo jejunii die, 

Cibum Hiawathae advehens 
Cum precibus ac fletu venit, 

Ne fame devincatur 
Et per jejunium pereat. 

Atqui ille neque gustavit neque tetigit; 

Dixit tantummodo, “ 0 Nocomis ! 

Opperitor occasum solis, 

Dum tenebrae circum ruant, 

Quando e vastis suis paludibus 
Stridula voce ardea 
Proclamabit finitam lucem.” 

Domum Nocomis flens redit, 

Hiawathae suo timens, 

Ne nimio jejunio emoriatur. 

Ast ille, sessione defessus, 

Adventum Zeani exspectat, 

Donec umbrae, longioribus lineis 


CARMEN HIAWATHAE. 


39 


In Orientem trameantes, 

Agros saltusque interstinguant. 

Sol tandem coelo decidit 
Occidentis fluctibus innatans, 

Sicut rubrum Autumni folium 
Deciduum aquis insidit 
Gremioque aequoris sorbetur. 

Atque ecce ! adolescens Zeanus 
Cum molli crine relucente, 

Cum viridi ac croceo vestitu 
Et procero cristarum splendore, 
Stans in ostio, annuit manu. 

Tunc, ut qui dormiens ambulat, 
Marcore pallidus, sed intrepidus, 

E casula exiit Hiawatha, 

Cum Zeano luctaturus. 

Mox rura rotantur vertigine, 
Permistis coelo ac silvis ; 

Et forti in pectore subsultat 
Cor illi, ut acipenser vi multa 
Retia rupturus prosilit. 

Tanquam annulus ignis rutili, 
Circum flagrabant infima coeli; 
Quasi centum uno in orbe soles 
Illum luctatum contuerentur. 

At repente solus Hiawatha 
Viridi in herba astat relictus, 
Certamine anhelans effreno ; 
Coramque exanimus jacet 
Passis crinibus adolescens, 

Crista vestituque discisso, 
Mortuus sub sole occidenti. 
Deinde, ut jusserat Zeanus, 

Burial and Resurrection. 


Fossa Hiawatha cavata 
Despoliavit vesteis cristasque, 
Corpusque commisit humo 
Molli ac laxae le vique. 

At tristibus ex paludibus ardea 
Instrepens profitetur angorem. 

Carum ad domicilium Nocomidis 
Tum demum redit Hiawatha 
Completis jejunii diebus. 

Sed neque locum illius luctationis 
Obliviscitur, neque illam fossam 
Ubi dormiens jacet Zeanus 
Sub pluvia seu apricis solibus, 

Cum vestibus ac crista marcente. 
Quotidie custodiebat Hiawatha, 
Nigram supra humum molliens. 
Insectas noxiasque herbas 
Expurgat, infestoque strepitu 
Regem corvorum abigit. 

Et tandem plumula virens 
E terra lent& submittitur ; 

Mox altera atque altera provenit: 
Denique ante finitam aestatem 
Ibi pulcerrima constitit 
Zeae Indicanae seges, 

Molli vestitu relucens, 

Proceris aureis cincinnis. 

Tunc aestu abreptus gaudii 
Magna voce inclamat Hiawatha : 

“ Ecce huc redux Zeanus ! 

En seges homini amica ! ” 

******* 

[.Fragmentum e seriore capite .] 
Ergo canendum nostro in carmine 
De postera annorum felicitate 
Per agros Ojibbawaiarum 
Amoenos illos ac pacatos. 

Defossa securi cruenta, 

Defossa bellatoris clava, 

Cum ceteris belli telis, 

Obsoleverat cantus praeliorum 
Pacatos inter populos. 

Venatores metu immunes 
Huc illuc evagabantur. 

Contextis betuleis cymbis 
Piscabantur in lacu vel in amnibus. 
Cervum sagitta, fibrum pedica 
Captabant: mox, viris absentibus, 

Tuta feminae domi opera 
Acernum cogebant saccharum, 

Oryzam e pratis colligebant, 

Pelleisque cervinas ac fibrinas 
Depsebant patrium ad morem. 

Beatis circumcirca vicis 
Constiterunt segetes ex zea, 

Ubi viridis lucebat Zeanus 

Cristis annuens aureis 

Cum apricis mollibusque cirris, 

Copia terram replens. 

Bread of Maize. 


Feminae ipsae vernam sub horam 
Agros fertileis late serebant 
Defosso subtus Zeano. 

Feminae item, quum vi Auctumni 
Segeti flavescit foliorum viror, 

Et grana mollia succida 
In flavum muricem durescunt; 
Maturas carpebant aristas, 
Marcidas destringebant glumas, 

Ut quondam luctatorem Zeanum 
Despoliavit Hiawatha, 

Qui primus Epulum fecit Zeam , 
Atque omni populo promulgavit 
Novum Daemonis Supremi donum. 

CAPUT YI. 

AMICI HIAWATHAE. 

Duos prae ceteris amicos 
Hiawatha unice diligebat 
Intima devinctos necessitudine ; ' 

(Quibus, sive gaudens sive dolens 
Dexteram cordis porrigebat;) 

Chibiabum , musicae peritum, 

Atque hominum validissimum Quasindam . 

Aperta inter hos tres semita 
Nunquam est situ obsessa. 

Ergo rerum malarum vulgatores, 

Aves fallaciam garrientes, 

Auribus delata hausturis 
Carebant, neque inter hosce 
Simultates poterant serere. 

Nam inter se aperte colloquentes 
Consilia mutuo reticebant, 

Dum ponderant atque excogitant 
Ut humanas prosperent genteis. 

Carissimus longe Hiawathae 
Lenis ille Chibiabus fuit, 

Manu peritissimus musicae, 

Yoce cantare suavissimus. 

Pulcer ille et perquam simplex, 

Fortis vir, feminea teneritate, 

Flexilis instar salignae virgae, 

Ut cervus cornutus eminens. 

Chibiabus and Quasinda. 


Ille quoties caneret, vicus auscultabat, 
Omnibus congregatis bellatoribus, 
Omnibus circumfluentibus feminis ; 
Quibus excelsum nunc injiciebat animum 
Nunc mollem misericordiam ciebat. 

Tibias e cavis calamis 
Tam canora lenitate finxit, 

Ut torrens agresti in dumeto 
Sua cohibuerit murmura, 

Avesque cantu destiterint, 

Et sciurus cauda erecta 
In quercu desiverit garritum, 

Et cuniculus voce delenitus 
Natibus suppositis insederit. 

Atqui torrens, cursu fluminis 
Tardato, “ Chibiabe !” inquit; 

“ Molliter ut vox tua cantat, 

Sic fluctus meos doceas sonare.” 

Porro fringilla cyaneola 
“ Chibiabe ! ” inquit invida ; 

“ Cantus sine more protervos, 

Velut tuos, effreneis me doceas.” 

Quin rubecula, plena gaudio, 

“Melos, O Chibiabe!” inquit, 

“ Dulce ac tenerum tu doceas me, 

Yelut tuum, abundans laetitia.” 

Mox, tristi plorans singultu, 
Caprimulgus, “ Chibiabe ! ” inquit, 

“ Luctuosos me doceas sonos, 

Acerbos, instar tuorum.” 

Nam quidquid sonat Natura, 

Ex hujus lingua sonabat suavius ; 

Et quidquid cor hominum emollit, 

Tenerioribus eloquebatur numeris. 
Quippe canebat de pace ac libertate, 
De venustate, suspiriisque amoris, 

De morte, deque vita in insulis 
Illis beatorum immortali, 

In Regni terra Futuri. 

Carissimus sane Hiawathae 
Fuit ille lenis Chibiabus, 

Omnium peritissimus musicae, 
Omnium cantare dulcissimus. 

Hunc propter lenitatem diligebat 
Et propter carmen effascinans. 

At carus fuit item Hiawathae 
Mortalium validissimus Quasinda, 

Yi corporis longe ceterorum 
Yireis hominum exsuperans. 

Hunc ipsas ob vireis diligebat, 

Quippe merae bonitati addictas. 

Qui quidem arbores portabat humero, 
Cedros tanquam lanceas projiciens : 
Retia digitis, ut stramenta, rumpebat, 
Et scopulos eruebat e sedibus. 

In decursu amnis rapido Pautingis 
Fibrorum Regem ut vidit luctantem, 
Imos in gurgites demersus ipse 
Fibrum retulit undis suffocatum. 

Tale fuit, ut memoravi, 

Par amicorum Hiawathae. 

Diu concordes degerunt 
Corde aperto colloquentes, 

Dum inter se multa excogitant, 

Ut humanas prosperent genteis. 

Hiawatha’s Boat . 


CAPUT VII. 

HIAWATHAE CYMBA. 

(1) Betulae dixit Hiawatha, 

“ Gilvam da milii corticem tu, 

Quae amnem juxta rapidum in valle 
Excelsa et procera crescis ! 

Cymbam volo levem contexere, 
Navigium cursu celere, 

Quod summo amni innatet 
Velut Auctumni folium, 

Yelut luteum aquatile lilium. 

Quare, O Betula ! pallam tuam 
Albae cutis involucrum, exue ; 

Nam adest, ecce ! aestas ; 

Sol in caelo calescit, 

Neque jam tegumento est opus.” 

Talia magna voce Hiawatha 
Solum per saltum insonuit 
Rapide delabenti Taquamenavio, 
Dum aves superne hilariter 
Mense florifero cantillabant; 

Et caelorum lumen maximum 
Sol experrectus somno, 

Exsiliens clamabat, “ Ecce me ! ” 

At arbor in aura matutina 
Cunctos per ramos agitata 

Cum suspirio dixit patiens, 

“ Ergo capias tu pallam meam.” 

Tum cultro amputavit corticem 
Infimis sub ramis supra, 

Summis super radicibus infra, 

Donec exsudaret succus. 

Mox truncum desuper ad imum 
Dissecuit plane corticem, 

Quam, ligneo sublevatam cuneo, 

Integram trunco detraxit. 

(2) “Ramorum, Cedre! tuorum aliquot 
Validorum da mihi, ac flexilium, 

Qui cymbam mihi constabiliant, 

Addantque infra firmitatem.” 

Cedrum pertentavit summam 
Horror atque ejulans querela, 

Quasi contumaciam mussitans: 

Tamen deflexa susurravit, 

“ Ramos meos, si vis, capias.” 

Jam cedrinos ramos succidit 
Atque in compaginem fabricatur 
Instar parium compositorum arcuum. 

(3) E contortis tuis radicibus, 

0 Larix ! da mihi aliquot, 

Quae cymbae bene colligent 
Oras, ne madefiam, 

Irrumpente unda fluvii. 

Tum cunctas per fibras larix 
Aura matutina inhorrescens, 

Cirris suis fronte ejus tacta 
Longum suspiravit moerens: 

44 Ergo cunctas, Hiawatha, capias.” 

Ille tenaceis laricis fibras 

Hiawatha's Boat . 


Vi multa erutas ex humo 
Cum cortice ipsa consuit, 

Cum compagine astricte colligat. 

(4) “ Balsamum da mihi,” inquit, 

“ Rcsmamque tuam, 0 abies ! 

Qua suturas arcte conjungam 
Fluvii undam exclusuras, 

Ne irrumpens me madefaciat.” 

Atque abies procera et pullata 
Per nigrantia sua vestimenta suspiravit, 
Instarque littoris lapillis plangentis 
Fletu luctuoso respondit: 

“ Ergo balsamum tu capias meum.” 

Itaque balsami cepit lacrumas 
Et resinam ex abiete multam, 

Quibus oblita unaquaeque sutura 
Ac rima excluderet aquam. 

(5) “ Spinas mihi tuo ex corpore, 

O Erinacee,” inquit, “ da cunctas ; 
Quibus collarem fabricer catellam 
Ac cingulum Veneri meae, 

Duasque stellas tlioraceas.” 

Ex cava arbore Erinaceus 
Oculis circumspectans veternosis, 

Spinas, sagittarum instar, 

Humi lucenteis projecit, 

Per implexam narium barbam 
Inter sopores murmurans: 

“Ergo capias tu spinas meas.” 

Ille ex humo collectas spinas 
Radicum ac baccarum succo 
Tinxit in varios colores, 

Rubrum, caerulum, croceum. 

Has cymbae interstinxit, 

Lucidum ventri cingulum, 

Prorae fulgentem torquem, 

Par stellarum pro mammis micans. 

Sic betulea cymba in valle 
Propter amnem est contexta 
Ipso in gremio silvae. 

Ergo vita inerat silvestris, 

Horrenda sane ac magica ; 

E betula sua levitas, 

E cedro suum robur, 

E larice nervorum lentitudo. 

Jamque innatabat amni 
Velut auctumnale folium, 

Yelut luteum aquatile lilium. 

Neque erant remi Hiawathae, 
Neque remige omnino opus erat. 
Nam ipsius voluntate cymba 
Et nutu animi movebatur; 

Velociter, lente, dextra, sinistra, 
Progrediens, recedens, se convertens. 

Tum amicum illum validissimum 
Quasindam opitulatum accersit, 

Ut ex amne stipites demersos 
Et arenaceos pulvinos expurget. 
Quasinda directe in amnem 
Demersus subter vagabatur 
Lutrae seu fibro compar : 

Vel, humeris tantum exstans, 

Eruebat ramos, stipites, 

Manibus egerebat arenam, 

Pedibus eradicabat algam. 

E 

Services of Quasinda. 


Sic violenti Taquamenavii 
Praeter multipliceis amfractiis 
Descendit Hiawatha meus, 

Gurgites ac vada praetervectus, 

Dum validus ille Quasinda 
Gurgites praenatabat, astabatve in vadis. 
Sursum deorsum, amnem pervagantes, 
Huc atque illuc, inter insulas, 

Objicibus alveum liberavere, 

Veteribus extractis arboribus, 

Glarea syrtium dissipata, 

Donec tutum foret ac certum iter, 

Via populi^ aperta fluviali, 

E montanis aquarum fontibus 
Ad flumina Pautingis, 

Ad Taquamenavii usque sinum. 

CAPUT VIII. 

HIAWATHAE PISCATIO. 

Foras in aequor maximum, 
Lacum latissime relucentem, 

Cum piscatoria sua linea 
E torta cedri cortice 
Solitarius exiit Hiawatha 
Cymba laetus betulea. 

Regi piscium squalo acipenseri 
Insidias hamo facturus. 

Per claritatem aquae pellucidae 
Inter profunditates procul 
Pisceis cernebat natanteis, 
Interque hos luteam percam 
Veluti jubar in gurgite ; 

Et in alta subtus arena 
Astacum, instar araneae 
Ipso in fundo repentem. 

Hiawathae in puppi sedentis, 
Cum linea e cedro piscaria, 
Cristas aura matutina 
Agitabat, ut cicutarum ramulos. 
Sciuri, in prora cymbae 
Cauda erecta sedentis, 

Villum aura matutina 
Agitabat, ut herbas campestreis. 
e 2 

Hiawatha 9 s Fishing . 


Atqui in alba fundi arena 
Jacebat ingens piscium Rex 
Squalus acipenserum maximus, 
Branchiis aquam respirans, 

Pinnis ut vanno plangens, 

Caudaque detergens glaream. 

Gravi contectus armatura 
Jacebat, utrimque scutatus, 

Osse munitus frontem plano, 

Sed latera, dorsum, humeros 
Spinis horrens osseis. 

Pigmentis autem bellicis distinguitur, 
Trabeatus croco, rubro et caerulo 
Mixtis fusci nigrique maculis. 

Illic in fundo jacebat 

Pinnis purpureis leniter plaudens, 

Dum cymba in betulea 
Supra vehebatur Hiawatha 
Cum piscaria e cedro linea. 

“ Escam cape meam, O squale ! ” 

In profunda clangit desuper Hiawatha. 
“ Aquis egressus experire, 

Uter sit nostrum validior.” 

Tum demissa sub aquas limpidas 
Cedrinis corticibus esca, 

Responsum frustra exspectabat: 
Diuque oppertus, hostem sonitu 
Provocat etiam clariore. 

Sed lente verrens, squalus subter 
Quiescit suspiciens, auscultans. 
Tandem lupo ait: “ Heus tu ! 

Improbi illius escam arripe, 

Lineamque praemorsam aufer.” 

At vero Hiawatha, dedignans 
Quando lupum videt appropinquare, 
Repudiat objurgans hostem, 

Isque victus pudore demergitur. 
Orthagorisco dein Molae eadem 
Imperat squalus ; sed itidem 
Quando hic, re infecta, rediit, 

Tunc Rex ipse piscium, commotus 
Ex alba fundi arena, 

Iracundo corporis gestu 
Penitus per nervos quatitur. 
Laminas armaturae clangit, 
Pigmentis fulgidissimus bellicis ; 
Mox in apricum jubar 
Saltu subjicitur concitatissimo: 

Et (posteros si oportet credere, 
Quae atavi tradidere miracula,) 
Faucibus absorpsit ingentibus 
Et cymbam et Hiawatham. 

Atqui hic tenebrosa in caverna, 
Ut caudex nigro in flumine 
Caecus decurrente praecipitatur. 
Tamen vi valida connisus 
Et manibus circumcirca palpans, 
Cor squali strenuus avellit: 

Atque is demortuus illico 
Ad summas aquas submittitur, 

Ubi vix per fauceis maximas 
Et aura et lux intrabat. 

Jamque hilari eum garritu sciurus 
Saltu projectus in ostium 
Caudam ad auras praepandit, 

Quo remige squalus ingens 

The Shark and the Sea Gulis . 


In ripam sensim devellitur 
Cum cymba et cum Hiawatha. 

Tum gratus animi exclamat Hiawatha : 

“ Sciure ! amice mi parve ! 

Operam navasti fortissimam, 

Grateis nomenque meritus. 

Ergo exinde te sempiterno 
Pueri pandicaudam vocitabunt.” 

Jam squalus in ripam illisus 
Lapillorum ciet stridorem, 

Atque extemplo Hiawatha exsilit. 

Hic dum ad Nocomida redit, 

Plurima gaviarum nubes 
Descendit in squali cadaver. 

Neque ille deturbat gavias, 

Volucreis hominibus amicas, 

Sed Nocomidi benignus ait: 

“ Harum satietatem opperire, 

Ut, ventribus epularum plenis, 

Ad palustrium nidorum Penateis 
Cum sole occiduo avolent. 

Tunc, quidquid ollarum habes aut ahenorum. 

Allato, in usum brumae 

Sebaceum nobis unguen concoquito.” 

Pia solis occasum exspectat, 

Quoad sol Noctis pallidus 
Aequori luna tranquillo 
Instaret, et satures gaviae 
Ex epulo strepitantes surgerent. 

Hae per igneis caeli occiduos 
Insulas alis longinquas 
Junceosque nidos petebant. 

Tum, dormiente etiam Hiawatha, 

Nocomis sub luna edurabat 
Laboribus consumens horas, 

Donec sol ruber exsurgens 
Argenteae lunae succederet. 

Deinde a juncetis insularibus 
Famelicae remeantes gaviae 
Escam matutinam reflagitant. 

Sic triduum ac trinoctium alternae 
Gaviaeque et vetula Noc5mis 
Adipem praedae exuebant, 

Dum undae costas permanarunt, 

Nec quidquam in arenis amplius 
Restitit praeter osseam compaginem. 

Expeditioni against the Magidem. 


CAPUT IX. 

MAGI CAEDES. 

4 

In littoribus aequoris lati, 

Lacus immensum relucentis, 

Astabat Nocomis vetula, 

Indice digito super aqua 
Occidentem denotans regionem 
Inter purpureas vesperis nubeis. 

Sol rutilus delapsu atroci 
Caelo inurebat semitam, 

Incendia pone se spargens ; 

Sicut hostis, qui immensis in pratis 
Lenta recedit fuga, 

Sua vestigia incendit. 

Mox, nocturni instar solis, 

Luna, pleno ore adversa, 

Ex insidiis repente insurgens. 

In cruenta fratris orbita 
Urget, vultu discolor 
Ex igneo illius fulgore. 

Tum vetula Nocomis ad occasum 
Indice digito denotans, 

Talia Hiawathae ait: 

“ Ulic habitat magorum maximus, 
Divitiarum ac muricis daemon, 
Margaritea penna insignis; 

Cujus in stagno piceo 

Maximos serpenteis igneos 
Contortos ludenteisque videas, 

Custodes illius tremendos: 

Ast aqua stagni picea 
Longe lateque atra pertingit 
Ad purpureas usque nubeis vesperis. 
Teterrimus ille magorum omnium 
E paludibus febrem albamque nebulam, 
Venenatos pestium vapores, 

Cum morbo ac morte nobis immittit. 
Ergo clavam cape atque arcum 
Cum sagittis iaspare praefixis, 
Caestusque, et betuleam cymbam 
Sebo squali latera perunctam, 

Ut per atrorem aquae piceae 
Velociter praetervectus occidas 
Magum hunc immisericordem, 

Et populum e febre liberes, 

Quam e locis uliginosis exhalat.” 

Illico tunc Hiawatha meus 
Paratu se bellico instruxit, 

Et betuleam deduxit cymbam. 

Hujus latera manu palpavit, 

Laetusque “ O mea ! ” inquit, 

“ Ubi igneos serpentes videbis, 

Ubi piceum flumen, prosilito.” 

Tum prorsum exsilit cymba, 
Sublimisque animi Hiawatha 
Tristem sine more cantum belli 
Clangit: sed voltur superne, 

Ales ille belli maximus, 

Volucrium dominus pennatarum, 
Stridens caelum pervolat. 

Slaughter ofthe Serpents. 


Serpenteis celeri cursu igneos, 
Ingenti protentos corpore 
Ipsum trans aditum contorto, 
Commotam per aquam splendenteis 
Cristis ardentibus sublatis, 
Nebulamque vaporosam exaestuanteis, 
Accedit Hiawatha; et intrepidus 
Arrepto arcu fraxineo 
Sagittas iaspare praefixas 
Inter serpenteis profudit. 

Quoties nervus insonuit arcui, 

Toties acclamat vox belli; 

Quoties stridit ex arcu sagitta, 

Toties morte ejulat serpens: 

Donec omnes nuper ignei 
In cruenta aqua volutantur 
Exanimes ; per quos Hiawatha 
Collaudans celerem cymbam 
Hortatur in piceum flumen. 

Proram sebo acipenseris 
Ac latera probe perunxit, 

Ut per atrores velociter 
Praeterveheretur stagni picei. 

Totam per noctem navigabat 
Illa super aqua segni, 

Situ seculorum obducta, 

Juncis atra putrescentibus, 

Gladiolis ac foliis liliaceis 
Rancida, stagnante, inanimi, 

Horrida, tristi; quam lustrabat 
Pallide coruscans luna 
Et fatua paludis lux,— 

Qualem lemures accendunt ignein 

In nocturnis fessi castris. 

Luna albicabat aer, 

Umbris nigrabant aquae, 
Circumque culices infestissimi 
Bellico cantu consonant; 

Et faculas suas muscae flammeae 
Agitant, erroris illicium; 

Et ranarum caput turpissimum, 
Luce sublustre pallida, 

Flavis eum contuens oculis 
Mox se cum singultu demersit. 
Extemplo mille sibili 
Super palustria ferebantur; 
Necnon ardea in margine junceo 
Herois adventum procul nuntiat.' 

Sic ille ad Orientem processit, 
Donec luna in infimo coelo 
Vacuo torpuit lumine ; 

Sed sol pone calentissimus 
Humeros incedentis adurebat; 

Et in clivo a fronte sublato 
Apparet tugurium relucens 
Maximi magicae artificis. 

Dein iterum cymbam hortatur. 
Quae, penitus nervis commota, 
Uno pervicax saltu 
Liliorum, iridum, juncorum 
Implexus superavit; et illico 
In ripa ulterius sicca 
Astitit incolumis Hiawatha. 

Protinus a relucente tugurio 
Degreditur magus terribilis, 
Procerus, humeris latissimus, 

Battle with the Magician, 


Niger, aspectu horrendus, 

Totus murice obtectus, 

Margaritea fulgens penna, 

Et telis instructus bellicis ; 

Pictus diluculi instar, 

Virgatus ostro, caerulo, croco, 
Aquilarum cristatus pinnis, 

Quae sursum extrorsum prominent. 

Tum maximum incipit proelium 
Omnium, quotquot Sol aspexit 
Vel alites bellici opperti sunt, 

Totum per aestivum diem. 

Loricam namque magi muriceam 
Nec tela nec caestus nec clava 
VaLuifc^qrberibus convincere : 
l)onec Hiawatham fractum animi 
Picus ex arbore monebat, 

Ut magum in summo capite 
Inter cirros sagitta feriret; 

Ibi tantum patere vulneri. 

Tres sagittae Hiawathae restabant : 

Has retinet, opportunitatem exspectans. 
Tandem, dum hostis se demittit, 

Saxum enorme jacturus, 

Ipsumque nudat occiput, 

Percutitur a victore Hiawatha. 

Jamque nihil ars magica valet, 

Nec margariteae splendor pennae ; 

Sed igneos Mortis oculos 
Per tenebris obviam cognoscit, 
Caditque coram inanimis, 

Ut in campo procumbit bonassus. 

Tum Picum gratus Hiawatha, 

Inter ramos tetricae pini 
Insidentem, ad se vocat; 

Et, tantam ejus operam honorans, 

Cirrum cruentavit plumarum 
Parvi pici in vertice : 

Quem cirrum hicce puniceum 
Ad hunc usque diem gestat, 

Antiqua testantem merita. 

At e tugurio Hiawatha 
Divitias victi extulit; 

Pelleis depstas multumque muricem, 
Bonassi fibrique villos, 

Murium silvestrium diversarum 
Nigras niveasque villosas pelleis ; 

Balteos, catellas, crumenas e murice, 
Gemmis muriceis insigneis pharetras 
Sagittis refertas, in spiculo argentatis. 
Dein domum navigavit exsultans 
Aquam per piceam, per anguium stragem. 
Cum egregiis pugnae tropaeis, 

Cum clamore et cantu triumphi. 

Illic in littore consistebant, 

Adventum herois opperientes, 

Nocomis, Chibiabus, Quasinda, 

Et vicus saltatione festivus. 

Inde epulum fecere Hiawathae, 

Qui magum occidisset teterrimum, 

Albae nebulae palustris creatorem, 
Auctorem febris ac lethi. 

Sed Hiawatha tubuli sui scapum 
Puniceis plumis exinde ornabat, 

Merita illa pici commemorans ; 

Atque omni populo divitias magi 
Benignus viritim divisit. 

Hiawathtfs Wooing . 


CAPUT X. 

HIAWATHAE EXPEDITIO NUPTIALIS. 

“ E popularibus tuis sponsam accipito,” 
Hiawatham monebat vetula Nocomis : 

“ Neve ignotam ex longinquo adsciscito. 
Quale lare in domestico est ignis, 

Tale vicini filia frugi: 

Quale lux stellarum aut lunae, 

Tale est pulcerrima exterarum.”' 

Sed Hiawatha, varie distractus 
Spe, metu, tenero cupidine, 

Vigil somniabat de Minnebaha, 
Dacotarum virgine amabili. 

Itaque respondet: “ Cara Nocomis! 
Gratus sane est ignis foci; 

Sed mihi jucundior stellarum, 

Jucundior lunae est lux.” 

Ast illa: “A ferocibus Dacotis 
Inimicitiae et bella minantur: 

Veterum bellorum patent vulnera, 
Crudius fortasse exarsura.” 

Ille ridens: “ Idcirco (inquit) 
Dacotarum virginem prae ceteris 
Ego mibi in connubium peto ; 

Ut, coalescentibus populis, 

Coalescant utrorumque vulnera*.” 

Ergo decessit Hiawatha 
In regionem Dacotarum, 

Pulcrarum feminarum terram; 

Per rusceta collium perque prata, 

Per silvas interminatas, 

Per silentia desertorum incedens, 
Longo labore indefessus, 

Corde gressus praevertente. 

Tandem aquarum praecipitium 
A decurrente Minnehaha 
Dulcia tonitrua per silentium vocantia 
Pectus appropinquantis deleniunt. 

Ille in margine silvae 
Inter umbras ramosas ac jubar 
Greges damarum pascenteis 
Non conspectus conspicit. 

Tum arcum hortatus ac sagittam, 

“Ne me destitue! ne te deflecte!” 
Eubra per damae praecordia 
Telum tramisit argutum; 

Et humero praedae subjecto 
Festinat iter destinatum. 

In tugurii ostio sedebat 
Vetus ille sagittarum faber 
In terra Dacotarum mucrones 
Ex iaspare et achate concinnans ; 

Filia autem sedebat juxta 
Pulcra,—Minnehaha amabilis, 
Componens scirpeas storeasque. 

Ille de praeteritis rebus, 

Haec de futuris cogitabat. 

Ille de priscis venatoribus, 

Quibus nemo jam viveret compar ; 

Hiawathds Nuptial Gift. 


Haec de juvene quodam venatore, 
Qui sagittas patris pridem emerat; 
Quem sane pater laudaverat 
Ut fortem virum atque sagacem. 
Numne iterum a torrente Minnehaha 
Idem forte sagittas petet ?— 

Talia meditans, vacuis oculis, 

Manus intermisit industrias. 

Inter haec frondium agitatio 
Et hominis gressus auditur : 

Mox genis et fronte fervida 
Damam in humero portans 
Prodiit subitus Hiawatha. 

Illum severa cum modestia 
Yetus sagittarum faber 
Assurgens salvere jubet. 

Sed Hiawatha damam ex humero 
Ad virginis pedes deponit; 

Quae leni vultu ac voce 
Iterum jubet illum salvere, 

Atque in tugurium invitat. 

Amplum sane erat tugurium, 

Cujus per altam januam 
Erectus intraverit Hiawatha; 

Sed cristae ex aquilis inhibent. 
Parietes tugurii, de pelle cervina 
Corticibus macerata, albent nitidi; 
Ejusdem in aulaeis depicti 
Fulgent Di Dacotarum. 

Sed Minnehaha, promto cibo, 

Aquam e rivulo attulit; 

Cibum fictilibus in ollis, 

Potum in ligneis pateris. 

Hospitem patremque auscultat, 

Neque vocem ex ore rumpit. 

Auscultat quidem ut in somnio, 

Dum plurima narrat hospes, 

De vetula altrice Nocomide, 

De Chibiabo vate musico, 

De Quasinda hominum validissimo, 

Deque laetitia et opulentia 
In regione Ogibbawaiarum, 

Jucunda terra ac pacata. 

“ Post bella, et multum sanguinem 
Inter vos et nos pax constat; ” 

Inquit ille : tum lentius perorans, 

“ Quae pax ut sit perpetua, 

Da mihi, 0 pater, hanc virginem, 
Minnehaham Dacotidum pulcerrimam.” 

At vetus sagittarum faber 
Interposito silentio fumat: 

Filiam paterno cum amore, 

Hospitem exsultanter contuetur. 

Tandem serio vultu respondet: 

“ Quidquid vult Minnehaha, ego volo : 
Tuum pectus se explicet, Minnehaha! ” 
Atqui amabilis Minnehaha 
Amabilior tum aspectu astabat. 

Neque lubens, neque invita, sed erubescens, 
Leniter Hiawathae assidit, 

“ Teque (ait), O marite! sequar.” 

Sic sponsam ambivit Hiawatha; 

Sic Dacotae sagittarum fabri 
Filiam nactus est conjugem. 

Hanc, manibus mutuo junctis, 

E tugurio secum duxit 

F 

Return with Minnehaha. 


Per loca silvestria, pratensia, 

Senem linquens solitarium 
Sui tugurii in janua. 

At praecipites amnis aquae 
E longinquo alloquentes 
Salvere jubebant Minnehaham. 

Senex ad laborem rediens 
Aprica in janua sedet, 

Secum murmurans admiransque, 

Quod filia dilecta et pia 
Patrem senem opis indigentem 
Deserit propter ignotum juvenem, 

Qui pennis fulget, calamis ludit. 

Hunc virgo sequitur pulcerrima, 
Hospitis gratia relinquens omnia ! 

Ceterum decedentibus iter 
Jucundum, nec longum, videbatur. 

Per silvas immensum extentas, 

Per florida prata, per monteis, 

Per fluvios depressasque convalleis. 
Tardius incedebant; nam vireis 
Conjectabat ille Minnehahae, 

Quam suis in brachiis portabat 
Trans latissimorum amnium vim, 

Nec graviorem aestimabat pluma 
Yel sua verticis crista. 

Impeditam aperiebat semitam, 
Noctuque sub ramorum fornice 
Cubile e cicutis construebat, 

Igni e pineis nucamentis 
Siccis ante ostium accenso. 

Cum peragrantibus peragrabant aurae 
In campos pratenseis silvasque. 

Illorum somnum stellae 
Insomnes noctu intuebantur. 

Ex quernis insidiis sciurus 
Acer amanteis aspexit: 

Necnon cuniculus, de semita 
Cursu citato elapsus, 

Natibus insidens, amanteis 
Suo ex antro observat. 

Viatoribus dulcia aves carmina 
De laeta tranquillitate canebant. 

“ Macte tua felicitate, Hiawatha! ” 

Inquit cjaneola, “quod talem habes 
Te amaturam conjugem.” 

“ Macte tua quoque felicitate,” 

Rubecula recantat, “ 0 Minnehaha ! 

Quod maritum habes egregium.” 

De caelis Sol benigno 
Inter ramos vultu effulgens, 

“ O mei (inquit) liberi ! 

Amor est pro jubare, odia pro umbris. 
Umbras cum jubare miscet aetas. 

Amore tu regito, Hiawatha ! ” 

Luna quoque caelo despiciens 
Mystico fatidica splendore 
Frondeam permeat pergulam, 

Susurratque : “ O liberi mei! 

Dies est impiger, nox quieta ; 

Vir imperiosus, femina imbecilla. 

Ego solem, sol me sequitur, 

Mihi dimidium imperii concedens. 

Tu patientia regito, Minnehaha ! ” 

Sic domum remeant: tandem Hiawatha 
Ad vetulae Nocomidis tugurium 
f 2 

Arrival of Minnehaha. 


Deducit ignem domesticum, 
Sideream lunaremque lucem, 
Apricum populo jubar, 

Minnehaham pulcritudine egregiam 
Pulcerrimas inter Dacotidas. 

CAPUT XI. 

HIAWATHAE NUPTIAE. 

Hiawathae nuptias Nocomis 
Sumtu effusissimo apparabat, 

Missis per pagum legatis. 

Qui, salignas ostentantes virgas, 

In convivium cunctos vocarent. 

Hi congregantur in nuptias, 

Quidquid habent lautissimum, induti, 
Villosas pallas, muriceos torqueis, 

Pigmentis et pennis splendidi, 

Gemmis cirrisque plumeis pulcri. 

Paterae Nocomidis ex eduro ligno 
Albicant, curatissime politae: 

Cochlearia e cornu bonasseo 
Curatissime polita nigricant. 

Pro dapibus erant squalus lupusque, 

A Nocomide capti et cocti; 

Tum caro siccata, urorum medullae, 

Cervinae clunes, gibberes bonassei, 

Flavae ex culta zea placentae, 

Alterae ex inculta oryza. 

Sed comis Hiawatha, amabilis Minnehaha, 
Curatrixque sedula Nocomis, 

Epularum expertes, ministrabant 
Silenter convivis suppeditantes. 

Wedding-dance by Ventosus. 


Mox ex crumena lutrina 
Nocomis strenua tubulos 
Tabaco opplevit Austrino, 

Cum cortice russae salicis 
Foliisque fragrantibus immistis. 

Tum ad convivarum splendidissimum 
Conversa, “ O Ventose (ait) bellissime ! 
Saltatu nos aliquo solemni, 

Faustarum in gratiam nuptiarum, 
Exhilara, quaeso, si libet.” 

Ille, improborum bellissimus, 
Adolescentium stultorum solertissimus, 
Jocularis hilaritatis scurra, 

Artifexque effrenae protervitatis, 

Ludos callebat umbratileis, 

Idemque et apricos et nivaleis; 

Sive latrunculis ludendum foret vel disco, 
Sive soleis nivariis saltandum. 

A bellatoribus probris petitus, 

Ut imbellis, segnis, aleator, 

Feminarum se arrisu solabatur, 

Quae, quamvis improbum, diligebant 
Stultorum formosissimum Ventosum, 
Quem vulgus appellabat Procellarium. 
Dameam indutus tunicam, 

Albam, mollem, mustelina praetextam, 
Muriceis interfulgentibus gemmis ; 
Tibialeis cervinas gestabat, 

Has quoque praetextas spoliis 
Ex erinaceo albaque mustela; 

Dein ocreas item cervinas, , 

Crebris spinis gemmisque interstinctas. 
Pluma olorina cristatus caput, 

E calcibus vulpinas caudas reflectens, 
Flabellum penneum altera manu, 
Altera tubulum tenebat fumarium. 

Os nitidum lineis pictus variis, 

Flavo, luteo, caerulo, minio, 
Cincinnos fronte demittebat 
Prolixos, oleo molliter nitenteis, 
Femineo more particulatim plexos, 
Ex quibus fragrantium dependent 
Cirri herbarum varie nexi. 

Talis vir medios inter convivas 
Assurgens, dum resonat circum 
Tibia, tympanum, vox cantatrix, 
Pulero flexibilis corpore, protenus 
Mysticos inchoat saltatus. 

Primo astrictus, gravis, lentus, 
Furtivo pardi gressu 
Per pinos exuit, induit, 

Umbras cum jubare commutans. 

Mox, motu facilis celeriore 
Persultans, supersultans convivas, 
Vortice se rotat agili, 

Dum folia et pulvis et aura 
In gyrum rotantur simul. 

Tum casula aversus, desilit 
In oram Lacus Maximi, 

Et arenas dementer jactatas 
Pedibus in aera subjicit, 

Donec vento vorticoso cribratae 
In grumos congererentur ingenteis, 
Qui, velut nivium tumuli, 

Lacustrem opplerent marginem. 
Tandem, labore defessus, 

Ad convivas redit exhilaratos : 

Nuptial Song by Chibiabus. 

Illic se placide flabello 
Ex meleagridum pennis Tentilat. 

Tu vero, (si placet credere 
Quae tradidit vates Nawadaha,) 
Etiamnum in ora lacus 
Tumulos arenosos videas, 

Quos in nuptiis Hiawathae 
Congessit vafer ille Ventosus. 

Postea ex Chibiabo musico. 

Omnium cantatorum dulcissimo 
Summoque amico Hiawathae, 

Carmen petebant tenerum, 

Jucundum, festivum carmen, 

Nuptiarum faustarum alloquium. 

At lenis dulcisque ipse, 

Hiawatham et Minnehaham contuens. 
Dulci voce tenerrima 
Cantum profundit mollissimum, 
EfFascinamentum pectoris. 

“ O mea dilecta, expergiscere ! 

Flos mihi silvestris, avis pratensis ! 
Quae, oculis hinnuleum referentibus* 

Si me aspicis, protenus exhilaror. 

Ut rore lilia pratensia. 

Dulce tu mihi ex ore halas, 

Ut matutini fragrant flores ; 

Ut in mense cadentium foliorum 
Fragrant iidem vespertini. 

Nonne tuum ad occursum sanguis meus 
Ex corde penitus exsilit, 

Ut in mense clarissimarum noctium 
Exsultant sub lucem aquae ? 
Expergiscere ! nam cor meum gestit 
Tuae viciniae conscium, 

Cantatque ut rami suspirant 
Jucundo in mense fragorum. 

Tibi si quid displiceat, 0 dilecta! 

Tum meo assideat cordi moestitia, 

Ut lucidus nigrat amnis 
Nubium umbris offusus. 

Tu si arrisisti, O mea dilecta ! 

Tum mihi clarescit cor turbidum, 

Ut frigidi vestigia venti 
In amnibus relucent sub sole. 

Nunc terra arridet et aquae 
Caelumque supra serenum : 

Sed neque haec neque ego rideo, 

Nisi te adesse sentiam. 

Me, me, experrecta aspice, 

Quae sanguis es cordis mei palpitantis; 
Dilecta, amata, expergiscere !” 

Finito Chibiabi carmine, 

Ad Iagonem convivae convertebantur, 
Qui cunarum compageis Hiawathae 
Ex dissecta tilia confictas 
Nervis tarandinis constrinxit; 

Qui arcus sagittasque fabricandi 
Artem postea edocuit,— 

Ut arcus Hiawatha ex fraxino, 

Sagittas e quercu concinnaret. 

Hunc, senem et summum jactatorem, 
Ore deformem, orant, 

Ut fabulam aliquam hilarem 
In honorem nuptiarum enarret. 

Atque ille extemplo respondet:— 
“Mirabilem auscultate fabulam 
De Ossaeo atque ejus uxore, 

Filio Stellae Vespertinae.” 

Iagcfs Fairy Tale . 


CAPUT XII. 

IAGONIS FABULA. 

Numne Sol descendit in aequore ? 
Anne illud, quod natat volatque, 
Aquas et aera splendore tinguens, 
Ruber est Olor , cruore vitali 
Purpurissans nubeis et undas, 
Magica vulneratus sagitta ? 

En, revera Sol descendens 
Pronus se mergit in aequor. 

Caelum purpuro distinguitur, 

Undae puniceum fervent. 

Immo ! illae labitur Olor sanguineus, 
Jamjam lacu immoriturus. 

Alarum splendore caelum occupat; 
Cruore fluctus inficit. 

Super hoc stella vespertina 
Per liquidam purpuram’ tremiscit, 

In fluctuante crepusculo suspensa; 
Nisi si illud gemma est muricea 
In palla supremi Daemonis, 

Qui per crepusculum exspatians 
Caelum emetitur tacitus. 

Haec laetus vidit Iago, 

Dixitque : “ En sacrum sidus ! 
Audite fabulam mirabilem 
De Sideris Vespertini filio. 

“ Olim, antiquis in diebus, 

Quorum memoria nobis periit, 

Quando caelum hominibus propius 
Dique magis erant familiares ; 

In terra Aquilonis venator degebat, 
Decem pulcrarum adolescentularum pater. 
Procerarum, ut virgae sunt salignae : 
Harum autem minima fuit Owienia, 
Indomita, praeceps, taciturna, fanatica, 
Omnium sororum longe pulcerrima. 
Ceterae fortibus bellatoribus 
Nupsere superbis : sed illa procos 
Reppulit juvenes ac formosos ; 

Mox Ossaeo pauperi, deformi, 

Exacto aetatis flore, debili, 

Sciuri instar tussienti, nupsit. 

“ Attamen Ossaeus, animo pulcer. 
Vespertini fuit Sideris filius, 

Sideris muliebris, teneri, ardentis. 

In filii sinu ignis paternus, 

In animo pulcritudo paterna fuit : 
Splendor illi sermonis item ex Sidere, 
Vitaeque mysterium arcanae. 

Etenim Ossaeus a mago mutatus 
Amiserat pristinam formositatem. 

Multa ille derisione vexatur 
A gloribus illarumque maritis, 

Formosis, pictis, cristatisque ; 

Neque uxor quidem amantissima 
Ipsum propter amorem curasque 
Eorumdem contumeliis carebat. 

Tandem, quando cuncti in casulam 
Congregati, talia tractarent, 

The First Transformation. 


Ossaeus, corde permotus,— 

Oculis in Occidentem fixis, 

Ubi tremiscebat vespertinum sidus, 
Tenerum sidus muliebre,— 

Paternum agnoscit signum, 

Et intus murmurans, ait: 

‘ O pater, meae uxoris miserere ! * 

Tum susurrans vox auditur 
A siderea longinquitate adveniens, 

Ex inani vastitate profusa 
Cum tenera harmonia mollis : 

‘ Ossaee ! fili dilectissime ! 

En, rumpo tibi magorum vincula, 

Ut beati sitis tuque et tua, 

Et derisores poenas luant/ 

“ Tum tremere casula et quassari, 
Sursum in auras elata 
E tenebris arboreorum cacuminum ; 

Mox vento citatissimo abripitur 
Sub roscida stellarum luce 
Solem versus longe occidentem, 

Sideris vespertini domicilium : 

Atque omnia statim mutantur. 

Ossaeus, sua recuperata specie, 

Juvenis et decorus effulget. 

Sed pulcrae sorores maritique 
Noveni in novenas volucreis 
Varie coloratas conformatasque 
Mutati,—cantillabant, volitabant, 
Obliquo subsultu, superbo incessu, 
Plumis turgidi, improbe splendidi, 
Expansis caudis, garrientes, crocitantes. 
Sed Owienia incolumis retinebat 

Ingenium, pulcritudinem, juventam: 
Vestes duntaxat devenere splendidiores, 
Candida ornatae mustelina 
Et penna relucente argentea. 

Ipsum et tugurium est mutatum : 

Nam pro ligneis tecti tibicinibus 
Argenteae fulgebant perticae ; 

Proque cortice tecti, tegula 
Lucebat velut squamae scarabaeorum. 
Porro vasa lignea ac fictilia 
In coccinum muricem pretiosum 
Argentumve in purum sunt mutata. 

Sed casula, abrepta illo impetu, 

Per nubeis vaporemque pellucidum 
Vorticibus aurarum jactata, 

Tandem inter caelesteis splendores 
Sub vespertino sidere quievit. 

Ut nix in nivem demittitur, 

Ut folium aquis insidit. 

“ Ibi pater Ossaei lenissimus, 

Crinibus enitens argenteis, 

Vultu ille serenus tenero 
Filium complexus excipit. 

Illic per plurimos annos 
Sub tranquillo ejusdem regno 
Tranquillam degebant aetatem 
Ossaeus et Owienia cum volucribus 
Suis affinibus protervis. 

Atqui Ossaeo Owienia fidelis 
Filium peperit dilectissimum, 

Qui forma pulcritudinem matris, 
Ingenio patrem referebat. 

Puer hic, arcu ac telis 

Origin of the Pygmies . 


Sagittariam exercens artem, 

Avem plumis fulgentem 
Crudeli sagitta vulneravit. 

Sed ante pedes ei decidit 
Ali! neutiquam avis pennata ; 

Sed mortua jacuit adolescentula 
Pulcro sinu cruentata. 

Tum subito novantur omnia. 

Nam juvenis ventis raptatus, 

Devehitur Orientem versus, 

Ubi Laciis relucet ingens ; 

Postque feruntur aves illae 
Volitantes, vi multa abreptae, 

Pennis caducae lucidis, 

Ut picta Auctumni folia. 

Denique ipsa cum Ossaeo casula 
Cumque Owienia pervenit simul, 

Donec cuncti insulam in viridem 
Gramineam, mediis in aquis 
Maximi nostri Lacus, congregantur. 

Ast aves, iterum mutatae, 

Formam quidem recuperavere humanam, 
Statura humana minores; 

Quippe in Pygmaeos vertuntur. 

Illic sub stella vespertina 
Amoeno aestatis crepusculo, 

In salebrosis insulae scopulis 
Vel humili in arena, choream 
Junctis manibus exercent: 

Quorum sub astris saltationem 
Beatumque vocis cantum 
Etiamnum audit piscator 
In sereno aestivi vesperis.” 

Finierat Iago: atque convivae, 
Post plausum multosque risus, 
Modico quievere intervallo. 

Mox iterum cecinit Chibiabus 
Teneri carmen desiderii ; 

Ut dulci voce moestaque 
Virgo de suo amatore 
Algonquino tenerum ploret. 

“Quando de amato meo meditor. 
Sic misera intus pronuncio: 

Illum, de quo cor meditatur, 
Corculum esse meum Algonquinum. 

“ Qua nos hora, heu ! discessimus, 
Catellam mihi e murice niveam 
Pro pignore collo circumdedit 
Corculum meum Algonquinum. 

“ Tecum ibo tuam ad patriam: 
Susurravit corculum meum. 

Longe longinqua est patria mea , 
Respondi: 0 mi Algonquine! 

“ In discessu quando ego respexi, 
Ille item in me respiciebat, 

Prope arborem in aqua prolapsam 
Astans, 0 meum corculum ! 

“ Itaque de Algonquino meo 
Cogitans, sic intus pronuncio : 

Illum, quocum cor commeditatur, 
Meum esse miserae corculum.” 

Sic almi celebrabant convivae 
Festivas Hiawathae nuptias. 

Tandem dilapsi reliquerunt 
Hiawatham Minnehaha contentum. 

Death of Chibiabus. 


CAPUT XII. 

MORS CHIBIABI. 

At Daemones malorum artifices 
Hiawathae et Chibiabo invidi, 

Ut mutuam horum opem disturbarent, 
Exitiale inter sejunxere foedus. 

Saepe monebat Hiawatha sagax: 

“ 0 frater, ne me reliqueris ; 

Ne forte daemones mali 
Te ex insidiis excipiant.” 

Sed ille, juveniliter ridens, 
Nigerrimos quassavit crines, 

Atque ait: “ Noli timere, mi frater: 
Ad me nihil mali pertingit.” 

Tandem, quum Lacum Maximum 
Hiems glacie obtexerat, 

Floccique nivales pervagi 
Inter marcidas quercus sibilabant, 
Mox obumbranteis pinorum ramos 
In latos consolidabant fornices 
Sub vasto terrarum silentio ; 

Tum Chibiabus, fraterni moniti 
Daeinonumque malorum securus, 
Cornutos venatum cervos 
Per niveis evagatur solitarius. 

Cervos citato cursu 
In Lacus aequor elapsos 

Ille, sui impotens, fanatico 
Abreptus venandi impetu, 

Insequitur per ventum, per uebulam, 
In glacie subtus perfida. 

Sed infra daemones mali 
Opperiebantur insidiantes, 

Et glacie pedibus suffracta 
Corpus infelicis hauserunt 
Ima in arena conditum : 

Sic illum in lacus gurgite 
Obruit Neptunus Dacotensis. 

At e promontorio Hiawatha 
Vocem tam plenam angore 
Tamque terribilem profudit, 

Ut bonassus aurem admoverit, 

Ut lupi e pratis ululaverint, 

Et longinquus evigilans tonitrus 
Luctuosa voce responderit. 

Tum ore atrato, obvoluto capite, 

In tugurio ad septimum nundinum 
Considebat semper lamentans: 

“ Decessit musicorum suavissimus, 

A nobis aeternum discessit: 

Sed ad summum harmoniae magistrum 
Propius tandem aliquanto 
Migravit meus frater Chibiabus.” 

Igitur pini e viridi nigricantes 
Tetricis plangebantur flabellis, 
Purpurea motantes nucamenta, 
Communi tristitia tristes, 

Querentes tenerum ac flebiliter. 

Vere adveniente, silva universa 
Chibiabum anquisivit nequidquam. 

Mourning for Chibiabus . 


Singultivit rivulus decurrens, 

Suspiravit juncus pratensis. 

Ex arboreo cantillans fastigio 
Usque plorabat fringilla caerula: 

“ Chibiabe ! 0 Chibiabe! 

Decessisti, cantatorum dulcissime ! ” 
Item a tugurio rubecula 
Carmini luctuoso assonuit: 

“ Chibiabe! O Chibiabe! 

Decessisti, canendi peritissime ! ” 

At noctu totam per silvam 
Querens vagabatur caprimulgus 
Eadem iterans lamenta: 

“ Ah dulcissime ! decessisti, 

Suavissime omnium cantatorum.” 

Jam medici, magi, haruspices, 
Visitatum Hiawatham venere, 

Medicata gestantes marsupia 
E fibrina, lyncea, lutrina pelle, 

Radicibus magicis herbisve 
Potentibusque medicinis referta. 

In illius solatium procedentes 
Moesto silenter agmine, 

Augurale construunt juxta, 

Unde tympanis et crepitaculis strepentes 
Carmina cantabant mystica, 

Nunc universi, nunc singillatim, 

Circum Hiawatham saltantes : 

Mox potionem porrigebant magicam, 
Quae luctum ex animo depelleret, 

Ex olentibus herbis confusam. 

Tum ille, retecto capite, 

Pigmenta oris luctuosa 

Abluit tacitus, invitus; 

Jamque, velut experrectus somniis, 
Furorem cordis deponit. 

Etenim, ut nubes e caelo, 

Ut glacies e fluviis averritur ; 

Sic aegritudo illa effrenis 
Depulsa est pectore Hiawathae. 

Dein Chibiabum infra aquas 
Ex arenis evocabant, 

Torrem igneum praetendentes, 

Infernis opem viatoribus, 

Ne noctu solitarie 

Ad regna Futuri incedentibus 

Castrensis deficeret ignis. 

Sic tandem patrio e vico 
Suoque e domicilio per silvam, 

Ut fumus, evanuit Chibiabus, 

Sine motu ramorum praeteriens ; 

Neque gramini aut foliis in semita 
Gressu excitavit sonum. 

Mox, totius quatridui itinere 
In insulam beatorum devectus 
Ad populareis maneis pervenit. 

At Hiawatha, protenus egrediens, 

Ad Orientem, ad Occidentem vagabatur, 
Multipliceis docens medicinas 
Pluriumque venenorum remedia. 

Sic primum aegris mortalibus 
Promulgata est ars sanandi, 

Sacrum medicinae mysterium. 

The Successful Gambler. 


CAPUT XIV. 

MORS VENTOSI. 

De Ventoso solerte narrabam, 

Saltatus aleaeque peritissimo, 

Quem vulgus appellabat Procellarium. 
Ille, alea et ludis diversis 
Paterae aut scriptae tabulae, 

Juvenes atque ipsos senes 
Totam per noctem detinebat; 

Donec, suo in ludo, solers, 

Omnium opes exquisitissimas,— 
Depstas villosasque pelleis, 

Torqueis muriceos, cristas penneas, 
Crumenas, tubulos, tela,— 
Bellatoribus atque industriis detracta 
Sibi assumsit imbellis et iners. 

Tum infit,—filium bellatoris 
Juvenem ac validum denotans : 

“ Pro juvene hoc, si libet, 0 pater, 
Quidquid omnium rerum habeo, 

Id uno tibi in ludo periclitor.” 

Furore ludendi abreptus, 

Pater conditionem accipit, 

Sed iterum vincitur a Ventoso ; 

Qui, pro servo juvenem arripiens, 
Humeros ejus plurimis onerat 
Rhenonibus et spoliis pretiosis ; 

Jubetque celeriter subsequi 
Domum se jam tandem redeuntem. 

Decesserat; et ceteri torpentes, 

Nocte et, infortunio victi, 

Plureis per horas quieverunt. 

Tandem, longo excussi somno, 

Acerrime inflammantur corde. 

Mox ipse Hiawatha adveniens 
Ira acerbissima movetur 
Et cunctorum concitat animos. 

Placet, fraudatorem insequi, 

Iniqua detrahere rapta, 

Atque ipsum male mulcare: 

Igitur facto agmine excurrunt. 

Periti indagandi venatores 
Deprehendunt Ventosi semitam 
Per silvas atque in promontorium; 
Impressamque notant formam, 

Ubi corpus in vaccinia projecerat. 
Tandem ipsum longe aspiciunt, 

Necnon aspiciuntur simul. 

Ille, intelligens irarum, 

Quanquam insultanter provocans gestu, 
Tamen se in cursum proripit, 

Defessos facile exsuperans. 

Per saxa, trans rivos, per dumeta, 
Capreoli instar persultabat, 

Donec in media silva 
Ad tranquillum pervenit amniculum, 

Suo super margine restagnantem, 
Quippe aggere sustentatum fibrino. 

Illic arbores genu tenus erant immersae; 
Illic lilia fluitabant aquatilia, 

Juncique motabiles susurrabant. 

Chase of Ventosus. 


Super aggerem cautus transgrediens, 
Vix talis exstans aqua, 

Duo oculos conspicatur miranteis 
Emergentis fibrorum Regis 
Aqua super argentea nigri. 

Dein incipit: “ 0 fiber amice, 

Me pro tuo cive assume, 

Ut in vestris requiescam sedibus.” 
Tum providus respondet fiber: 

“ Liberae praesum rex civitati; 

Plebs si te excipiet, civis esto:” 

Atque imum ad fundum demergitur, 
Fuscis implexum ramalibus. 

Ille spiritum paullisper recolligit 
Amoenis sub arborum frondibus, 

Quae umbram ac jubar variabant, 
Frigore aquae refotus pedes, 

Seque inter fibros occultaturus. 

Mox redit rex cum comitiis 
Plenis; et, suffragia renuncians, 

44 Prisco (inquit) fibrorum populo 
Placuit, ut nobiscum sis civis, 

Modo possis domicilia intrare.” 

Tum pronus delabitur in aquam 
Procero Ventosus corpore, 

Et per urbem fibrinam quaeritabat 
Sedem tantae formae idoneam. 

Tandem multum diuque percontatus 
Nullas ibi satis tutas latebras 
Contra iram venatorum sensit: 

Mox, aqua emersus, audit 
Appropinquantis sonitum agminis. 

Quare iterum cursu citato 
Per caerulam umbrarum mollitiem 

Inter pinos densissimas illabitur, 
Quoad anhelus pervenit 
Lacum insulis differtum; 

Ubi, folia per liliacea 
Perque cirros juncorum implexos, 
Inter arundineta insularum 
Se remigabant anseres nivei. 

Illas in undas praecipitatus 
Natavit Ventosus in insulam, 
Obsecratque anseres niveos, 

Ut ipse fiat civis anserinus, 

Alis enormibus nigricans, 

Pectore mollis rotundato, 

Rostratus tanquam duplice cochleari, 
Plumosoque collo relucens. 
Respondebant:—si vellet equitare 
In dorso Regis anserini, 

Id illi se libenter permittere; 

Nihil amplius suam esse potestatem. 
Tum multo clamore stridentes, 

Cum creberrimo pennarum strepitu 
Ex arundinetis coorti, 

Dereliquere suum supplicem: 

Qui, gnarus adventare Hiawatham, 
Inter insulas occulte natans, 

Tandem rursus ad littus pertigit. 

Ilium Hiawatha conspicatur 
In nube pulveris verticosa 
Ipsas praeter arenas procurrentem. 
Sed quamvis velocitur insequatur, 

At Pictas Rupeis cavernosas, 

Lacus rurisque longe arbitras, 

Tamen occupat trepidus perfuga: 
Ubi a vetusto montium Daemone, 


88 


Death of Ventosus . 


Ostium expandente saxosum, 

In speluncas arenaceas excipitur, 
Tristi profundas caligine. 

Mox extrinsecus Hiawatha clamitans, 
Accessum frustra flagitat, 
Comminuens saxa caestibus : 

Nam expostulanti vetus Daemon 
Ne Hiawathae quidem respondet, 
Scopulis occultus in silentibus. 

Tum, manibus ad caelum sublatis, 
Procellam Hiawatha et Fulmen 
Oravit, ut descenderent 
Profunditates saxetorum diffissura. 

Venere cum nocte ac tenebris 
A longinquo Tonitrali jugo 
Super undas lacus ingruentia. 

Sed ille in caverna pavidus 
Gressus procellae sentiebat 
Et rutilos fulguris oculos. 

Tandem bellica sua clava Fulmen 
Prominenteis scopulos arenaceos, 
Posteis cavernarum, percussit; 
Tonitrusque introrsum rudebat, 
“Ubinam est ille Ventosus ?” 

En! corruerat caverna, et infra 
Sub saxosis jacebat molibus 
Emortuus pulcer ille Ventosus. 

Sic finita est hujus hilaritas, 
Necnon omnigenae improbitates ; 

Sed apud vulgus nomen remanet. 
Quoties ventus hiemalis vorticosus 
Per tubos camini sibilat, 

Aiunt: “ En, saltat Ventosus.” 

CAPUT XV. 

MORS QUASINDAE. 

Quatuor in gente Ogibbawaiarum 
Viri addocebant arteis. 

Hiawatha regimen omnium docuit, 

Et Cereris Indicae sementem 
Sua in tempestate metendae; 

Cymbas levissimas contexere, 

Velis tanquam anima ornatas; 

Amnium aperire viam, 

Paludes siccare noxias, 

Et sensa animi arboreo in libro 
Seu corio lignove pingere, 

Et menseis pernumerare. 

Ventosus leviores atque improbas 
Populum arteis edocuit. 

Quasinda , quod animo Hiawatha 
Moliretur, id vi perficiebat. 

Chibiabus exercebat Musam 
Carmine, voce ac tibiis. 

Sed Chibiabus, Hiawathae dilectissimus, 
Malitia daemonum perierat, 

Memori lugendus moestitia. 

Infortunia turmatim veniunt. 

Haud secus, quam in vastitate camporum 
Si morbo aut vulneris vi 

Plot of tlie Pygmies. 


Debilis procubuit bonassus; 

Simul unus prospiciens vultur 
Ex sublimi per auras demittitur,— 
Statim alter, item alter porro, 

Longinquo ex aethere contuitus, 
Devolantis praecipitem viam 
Agnoscit; mox subsequitur, 

E caeco profundo caeli 
Allabens, primo ut macula, 

Dein ales, immo volturius : 

Tandem, aliis atque aliis congregantibus, 
Obscuratur pennis dies. 

Neque mala singillatim veniunt: 

Sed, quasi clades observet cladem, 

Una si in miserum descendit, 

Ceterae gregatim subsequuntur, 

Levis, ac mox atrocior, 

Aucto in lioras angore, 

Dum tenebris cor obvolvatur. 

Post exstinctum Chibiabum, Pygmaei 
In vitam Quasindae conjurant; 

Cui propter vireis praevalidas 
Invident acerrima malitia, 

Quia ipsi pusilli sint atque invalidi. 
Ergo cum divulis amniculorum 
Bellicam societatem ineunt, 

Quasindae molientes necem 
Insidiis suaque astutia. 

Ut in cymba voluit betulea 
Rivum sub sole descendere, 

In rupeis enisi rubras 
Loca obumbrata occuparunt 
Sublimes in frondibus arborum, 

Quae desuper aquis imminebant: 

Ibi cum telis exspectabant hostem. 
Is, pomeridiano tempore 
Aestivo segni suffocante, 

Sub apricis radiis lassus 
Levissimo illabebatur aequori, 
Decursibus scintillanti insectarum, 
Aera mussatione implentium. 
Jamque post fervores sub umbra 
Sopore leni afficitur 
Mitiore permulsus aura, 

Et vim remorum deminuit. 

Pygmaei, gnari Quasindam 
In vertice modo capitis infirmum, 
Hanc partem nucamentis petunt, 

Suo telo ac clava bellica. 

Sic pusilla pulsabant plaga 
Alius atque alius validum virum, 
Qui, magis magisque languidus, 
Magis magisque somniculosus 
Sub cirris betularum impendentibus, 
Leni aquarum susurro 
Ac consono insectarum murmure, 
Telis Pygmaeorum conturbatus. 
Capite omni ac mente natat, 
Tanquam si longinqui undas 
Oceani audiat tumultuanteis. 

Mox rura obscurantur et ripae. 
Manusque in genua decidunt. 

Tunc fortius atque acrius telis 
Petunt nutantis verticem ; 

Atque ecce, declinans oblique 
E cymba, pronus immergitur, 

Death of Quasinda . 


Ut lutra se praecipitans.— 

Vacua secundum flumen cymba 
Devehitur; mox inversa carina 
In ripa amniculi invenitur : 

Sed nemo invenit Quasindam. 

Ceterum memoria viri praevalidi 
Inter suos diu remanebat: 

Et si quando hiberna in procella 
Arborum audirent fragorem; 

“ Heus ! (aiebant) Quasinda cummaxime 
Ligna pro fomite diffindit.” 

CAPUT XVI. 

MORS MINNEHAHAE. 

Bis fuerat Hiawatha orbatus, 

Ambobus amissis sociis 
Chibiabo atque Quasinda. 

Anne aliud quid restat majus. 

Quod cor Hiawathae angat ? 

Tristi super terra Boreali 
Suam vim Hiems exhalans 
Lacuum amniumque aquis 
Solidum permutavit saxum. 

Niveis e crinibus suis quassans 
Campos perstravit albedine 
Levi, aequabili; quale opus 
Creatricem manum divinam monstrat. 
Vastam per silvam strepitu plangentem 
Venator nivariis in soleis prodibat. 
Feminae aut zeam conterebant 
Aut pelleis depsebant dameas ; 

Juvenes pila ludentes 

In glacie strepebant, vel in campo 

Soleis saltabant nivariis. 

Sed Hiawathae spectra mortuorum 
Terribilia animo obversantur. 

Duas videt in obscuro formas 
Pallidas tenueis tristeis, 

The Famine . 


Quae diu in casula morantur, 
Tacitae plerumque atque immotae. 
Semel tantum rupere vocem 
Cum monitu ac miti sermone, 
Intima pertentante praecordia; 
Dein subita insequitur obscuritas. 
Nihil ille plene dispexit, 

Sed vestium audivit crepitum 
Sub velo tentorii praetereuntium. 
Nocturnum sensit frigus, 

Dum sidera perstrinxere oculos ; 
Et protenus abisse comperit 
Nuncios illos, maneis mortuorum, 
Ad terram Futuri reduces. 

Ceterum, proh tristis hiems, 
Diuturna, edura, crudelis! 

Spissior et semper spissior glacies, 
Altior et semper altior nix, 

Quae rura, silvas, vicos obruit, 

In tumulos ingenteis ventilata. 

Vix e sepulto tugurio 
Yi multa se extricabat venator, 

Qui cum caestibus passim silvas 
Soleis nivariis pervagans, 

Aveis ferasque anquirebat frustra. 
Sane vestigiis pedum deletis 
Pallida in silva dirum albicante, 
Plurimus venator debilitatus 
Periit tunc fame ac frigore. 

Aegra fuit tellus, aer famelicus; 
Ipsae in aethere scintillabant stellae 
Yelut luporum oculi famelicorum. 
Tandem in Hiawathae casulam 

Alterae duae intravere umbrae 
Non invitatae, invisae, squalidae, 

Oculis cavis ac tristibus ; 

Quae, audacter considentes, 

In os Minnehahae obtuebantur. 

Prior ait: “Ecce me, Famem 
Atque altera : “ Ecce me, Febrem.” 

Tum amabilis Minnehaha abhorrens 
In lecto cubabat tacita, 

Tremens, gelascens flagransque, 

Tali viso perterrita. 

Sed circa atque undique audiuntur 
Vagitus, planctus plurimarum : 

Nam pueri infantesque peribant 
Febre ac fame devicti. 

Nec potis erat Hiawatha durare, 
Minnehaham deficientem videns: 

Sed villo obvolutus cum telis 
Iterum atque iterum in silvam 
Prodiit, quamvis desperans, 

Nunc Daemonem precibus Supremum, 
Nunc ipsam Minnehaham appellans: 

“ O ne tu morere, Minnehaha !” 

Sed nemo vocanti respondet 

Praeter vocem repercussam, Minnehaha ! 

Illas per silvas latissime vagatur, 

Per quas olim illa jucundissima 
Aeternae memoriae aestate 
Uxorem adolescentulam domum 
E terra Dacotarum secum duxit. 

Tunc aves in dumetis canebant 
Rivulique micabant ridentes, 

Et molles fragrabant aurae ; 

Death of Minnehaha. 


Quum voce intrepida Minnehaha, 

“ Te maritum sequar,” dixit. 

Ast illa nunc in tugurio 
Cum Nocomide, ab hospitibus 
Inamabilibus illis observata, 

Jacebat amata, jam moribunda. 

“Audio (inquit) obstrepitanteis 
Minnehahae praecipiteis aquas.” 

“ Immo, pusilla ! ” respondet Nocomis : 

“ Aura nocturna pinos agitat.” 

“ En ! (inquit) patrem aspicio 
Suam ad januam, solitarium 
Nostra in regione Dacotarum ; 

Unde annuit ut ad se veniam.” 

“ Immo, pusilla! ” respondet vetula : 

“ At fumus tibi undans annuit.” 

“ Eheu !” ejulat : “ Mortis ego oculos 
Inter tenebras igneos video. 

Digitos hujus sentio glacialeis, 

Qui me per caliginem prensant. 

Eheu, vae tibi, Hiawatha! ” 

Atque ille, quamvis procul, sensit 
Se a Minnehaha vocari ; 

Reditque propere onustus lignis, 
Tantummodo ut aspiciat suam amatam 
Coram se frigida in morte projectam 
Aereis inter planctus Nocomidis. 

Ne tu me interroga quantos gemitus, 
Quantum angorem astra audiverint ; 

Quot dies consumserit tacitus aut lugens. 
Verum intima in silva nivibus egestis, 

In fossa sub cicutis cavata, 

Splendidis amictam vestimentis,— 

Villo mustelino obtectam, 

Item nivibus, mustela candidioribus,- 
Minnehaham sepelivere Dacotida. 
Quatuor noctibus quaternos igneis 
Accendebant e cicutis tristibus, 
Animae peregrinanti solatium. 
Hiawatha autem insomnis assurgens 
Ignem illum assidue observabat, 

Ne ad insulas beatas proficiscentem 
Tenebrae Minnehaham obvolverent. 
“ Valeas ! (inquit) 0 Minnehaha ! 
Tecum meum est cor sepultum. 

Ne redito ad labores et aerumnas, 
Ubi Fames et Febris angat. 

Et ego mox, opere finito, 

Tua vestigia subsequar 
Easdem ad insulas beatorum 
In Regni terra Futuri.” 

Severity of Winter. 


CAPUT XVII. 

DISCESSUS HIAWATHAE. 

In casula propter amnem gelatum 
Sedebat senex moestus solitarius, 
Nivibus capillorum canus. 
Contremiscens segnem ad focum, 
Lacero obvolutus pallio. 

Nihil hicce praeter ventosam procellam 
In silva perstrepentem audiebat: 

Nihil cernebat praeter niveis 
Sibilanteis et vento contortas. 

Sopitis favillarum flammis, 

Per apertum ostium intravit 
Adolescens gressu levi, 

Cujus in genis rubebat sanguis 
Juventae, mollesque oculi 
Ut verna lucebant sidera. 

Frons vittis herbarum fragrantium, 
Tanquam corona vel crista, redimitur 
Labra pulcritudine renident, 

Unde tota apricatur casula. 

Manus gemmas ac flosculos gestat, 
Casulam odoribus replenteis. 

“ Ah fili! ” exclamat senex ; 

“ Revisisti me, oculos beans. 

Hic mihi assidens, enarra 


CARMEN HIAWATHAE. 


99 


Quonam tu peregre adieris, 

Atque ego quid navaverim, docebo.” 

Tum e perula tubulum fumarium 
Extraxit veterem, pacis auspicem, 
Mire informatum ; cujus capula 
E rubro est saxo arenaceo conficta, 
Et scapus ex arundine plumata. 
Cortice saligna oppletam capulam, 
Prunis vivis accensa, hospiti 
Porrigit, et ad hunc modum infit: 

“ Ego simul atque circum affio 
Et super rura effundo spiritum, 
Amnes consistunt, aqua lapidescit.” 

Subridens respondet juvenis : 

“ Ego simul atque circum afflo, 

Et spiritum effundo super rura, 
Florescunt prata, defluunt amnes.” 

“ Ego si canam quasso caesariem,” 
Fronte inquit nigricante senex, 

“ Cuncta nivibus obteguntur rura ; 
Cuncta et folia cunctis a ramis 
Marcent, decidunt, dispereunt, 

Meo sub halitu evanescentia. 

E fluviis vastisque paludibus 
Surgit anser niveus et ardea, 

Ad longinquas avolaturi terras, 

Mea sub voce exsulantes. 

Et si qua peregre vagor, 

Tum silicea sub terra suis in cavis 
Ferae occuluntur silvestres. 

“ Ego si fusos quasso cincinnos,” 
Risu inquit adolescens molli, 

“ Grato mox stillant tepore pluviae 
h 2 

Re tum of Spring. 


Laeti se efferunt frutices. 

Redit anser niveus suos ad lacus, 

Ad vastas paludes redit ardea. 

Hirundo se domum jaculatur, 

Cantat cyaneola et rubecula : 

Et si qua peregre vagor, 

Flosculis undant immensa pratorum, 
Harmonia strepunt nemora ac saltus, 
Spissisque foliis nigrant arbores.” 

Dixerant: et nocte finita 
A longinquis Matutini regnis 
Ex argentea aede relucente 
Tanquam instructus pictusque bellator 
Egreditur Sol augustus, 

Vociferans, “En ego adsum!” 

Tum mutus devenit senex; 

Sed aer amoene tepebat, 

Et suave in tugurio carmen 
Cantillabat cyaneola et rubecula. 

Rivi augescebat murmur; 

Et leniter per casulam diffundebatur 
Herbarum odor nascentium. 

Tunc adolescens, cui Verno nomen, 
Plena sub luce dispexit 
Quisnam ille senex glacialis 
Assideret; agnovitque Brumalem . 

At illi ab oculis lacrimae, 

Ut rivi e lacubus, liquescebant; 
Corpusque, prout Sol gestiens 
Surgebat, attenuabatur: 

Tandem in aera vel in humum vanescit. 
Mox ipso in laris foco, 

Ubi segnis fumaverat ignis, 

Florem adolescens conspicatur, 

Primigenum Veris decus, 

Pulcerrimam Virginicae gemmam. 

Sic in regione Boreali 
Post frigus brumae invisitatum 
Verna advenit tempestas splendida, 

Avibus, gemmis, floribus, 

Foliis, graminibus ornata. 

Septem versus Trionem, velut navium agmina, 
Sive ut sagittarum imber plurimus, 

Vento devecti, olores eunt, 

Paene humana clamitantes voce : 

Item anseres nivei, qui lineatim, 

Ut perrupti arcuum nervi, 

Flexibus longe extentis fluctuant: 

Mox pennis clangens, mergus glacialis, 

Aut solus, aut sola cum conjuge; 

Et ardea caerula atque tetrao. 

Inter dumeta perque prata 
Suum cyaneola profundit carmen. 

Summo tugurii in fastigio 
Rubecula cantans respondet. 

Necnon, densissimis in pinis 
Obtecta, congemebat palumbes: 

Quas omneis Hiawatha moestissimus 
Audiebat cum elingui gutture, 

Quanquam se compellatum sensit. 

Tamen tristi egressus ostio 
Astitit, caelum contuens 
Telluremque et aquas latissimas. 

Sic saepius contemplans astabat, 

Veris per horas recentis, 

Orbus et Minnehaha et Nocomide. 

Hiawatha?s Vision . 


Sed cor, sublimi pastum 
Naturae renascentis pulcritudine, 
Obliviscitur moestitiae paullatim. 

Tandem appropinquat aestas: 

Atque ille, juxta Lacus littora, 

Lacus immensum relucentis. 

Sui tugurii in janua 

Mane aestivo contemplabatur, 

Destinata consilia definiens. 

Largus aer integritatem olebat, 

Gaudium irradiabat terra; 

Et coram, aurea in apricitate, 

Ad occiduum praeteribant nemus 
Gilva mellificantium examina 
Apum, sub sole canora. 

Clarum supra relucebat caelum, 

Levia infra lacus aequora, 

Cujus e gremio exsultabat squalus 
Calido sub jubare scintillans. 

At maxima lacus ad marginem silva 
Tranquillo in aequore inversa apparet, 
Immotis subtus cacuminibus. 

Jamque a fronte Hiawathae abstersum est 
Quidquid doloris insederat; 

Ut a fluvio caliginosus aer, 

Ut a prato evanescit nebula. 

Ille subridens, exsultans, 

Ut vates futurorum gnarus, 

Constabat forti cum fiducia. 

Tandem subito arrectus properat 
Obitque universum vicum, 

In contionem vocans ad vesperam, 

Sui ante portam domicilii. 

Congregantur: atque ille assurgens, 
Solem versus manus effert, 

Palma utraque expansa. 

Sed per digitos jubar divisos 
Illius in os tamen incidit, 

Nudis humeris affulgens, 

Ut per folia ramosque diffissos 
Quernum stipitem variat. 

Dein vaticinans ait populo: 

“ 0 fratres! Daemon Supremus 
Mihi multa sub corde dixit 
Arcani visa Futuri 
Cum sagacibus agendi consiliis. 
Audio comperique, et scitis vos, 
Novum ex Oriente venisse populum 
Ore candido, mente cajlida, 

Manu artibusque peritissimum, 
Bellica vi sane formidandum. 

Visione divina nunc cognovi 
Fore ut hi, plebis humero creberrimi, 
Sint praepotentes nostro in solo. 

Hos ne arcessitote, neve depellitote, 
Amicos ancipiteis, hosteis acerrimos. 
Hos, siquando sponte advenient, 
Summa benevolentia exceptos 
In foedus pacis jungitote. 

Horum ediscitote arteis 
Excultamque exercetote industriam ; 
Si forte ingenio adaucti 
Possimus cuncti inter nos coalescere, 
Unus indigenarum populus. 

Sin minus, atlgurium animo 
Horribile dirum insidit, 

Departure of Hiawatha . 


Nostrorum reliquias debileis, 

Ut nubeculas procella disjectas 
Sive ut folia Auctumni marcida, 

In longinquitate Occidentis disperituras. 
Ego, patris oraculo arcessitus, 

In regna Cauri discedo, 

Ibi reliquam exacturus aetatem: 

Jamque valete, Fratres! Sorores! ” 
Dixerat: astansque in ripa 
Manu sublata salutabat; 

Tum in undas clarissimas super lapillos 
Betuleam propulit cymbam; 

Quae, jussa ad occiduum properare, 
Dicto obediens, elabitur. 

Sub Sole vesperi declinante 
Nubes rubore inflapamantur, 

Velut campi latissime incensi: 

Sed aequabili in aquarum marmore 
Extrahitur agmen splendorum. 

Quorum per rivulum Hiawatha 
Semper se ad occiduum dirigens, 

In Solis igneis deproperat; 

Mox in purpureos vapores, 

Tum in vespertinam caliginem. 

A suis in margine littorum 
Observatur delabens, assurgens, 

Eo usque, dum cymba videretur 
In mare fulgorum elevari; 

Demum in aestuantem purpuram, 

Ut nova lente declinat luna, 

Lente longinque absorberi. 

“ Vale ! in aeternum vale! ” 

Inquiebant: “ 0 vale in aeternum ! 99 

Jam silvae nigrae desertaeque 
Penitus desiderio permotae 
Suspirant: “ Vale, Hiawatha!” 
Porro undae, lacus in ora, 

Cum impetu lapillis instrepentes, 
Singultant: “ Vale, Hiawatha! ” 
Ipsa ex cubilibus ardea, 
Latissimis cincta paludibus, 
Stridit: “ Vale, Hiawatha ! ” 

Sic dilectus ille discessit 
Inter Solis occidui fulgores 
In purpureis vesperae nebulis 
Ad Cauri venti regiones, 

Cauri, venti Penetralis, 

Ad insulas beatorum, 

Ad Regni terram Futuri. 





GLOSSARY. 


This Glossary includes three classes of words:— 

1. Words connected with Natural History. 

2. Words which, thougb justified by classical analogy, 
have no certain example in the existing classics. 
These are distinguished by an asterisk. 

3. A few words not always found, or imperfectly ex- 
plained in school dictionaries. 

Achates, -ae. An agate stone. 

Acipenser. The Sturgeon. (vide Squalus.) 

Anser Niveus. The Brant, a species of wild goose. 
Antelaphus=Antilopa. The Antelope. 

Arbiter. An Eye-witness, surveying as with the eye. 
Arrisus* -us. A smile. 

Astacus. The Crawfish. 

Atror* (=Atritas, but a more poetical form.) Blackness. 
Berberis, -idis. (Spina Acida.) The Barberry. 

Betula. The Birch-tree. 

Bonassus. The Bison. 

Branchias. (Pliny.) The gills of fishes. 

Cantillare. To chirp, warble. 

Capula. Apipe bowl. 

Caprea, dim. Capreolus. A Eoe. 

Caprimulgus (Yociferus). The Whippoorwill. 

Caestus (Digitales). “Mittens,” i.e. in this case, Boxing 
Gloves, supposed to be used for crushing stones by the 
hero’s fist. (I have also used Caestus generally for 
Mittens, as in p. 94, but am not able to justily this.) 
Cincinnus. A curi, ringlet. 

Cirrus. A tuft, lock. 

Cochlear. A spoon. 

Colymbus. (Gr.) The Grebe, a species of Arctie fishing- 
bird, personified by the poet. 

Compago (Ovid) =Compages. Frame-work. 

Corvus Marinus. The Cormorant. 

Cyaneola. The Blue-bird of America; also called Fringilla 
Caerulea by me. (The colour of the bird as seen by me in 
the Zoological Gardens of London was decidedly light blue 
though the name Cyaneola was affixed.) 

Dameus.* Adj. from Dama, a Fallow-Deer. 

DivuLus,/m. Divula. A Sprite or Fairy. 
Effascinamentum.* An object which thoroughly fascinates. 
Erinaceus. A Hedgehog. 

Extrorsum.* (Opposite of Introrsum.) In an outward 
direction. 

Fiber. The Beaver, adj. fibrinus. 

Fragi. Strawberries. 

Fringilla. A Finch. 

Fulgidulus.* Gleaming. 

Gavia. The Gull. 

Gladiolus. The Iris, Flag. 

Glos, -oris. A Sister-in-law. 

Gluma. The husk of corn. 

Grossularia. The Gooseberry. 

Gurges. Deep water. (Many dictionaries wrongly render 
it a Whirlpool.) 

Harenga. A Herring. 

Harmonia. Melody (not harmony). 

Iaspar, -aris. Jasper. 

Illisus, -us. A dashing against. 

Jejunare.* ( Eccles. verb.) To fast. 

Juncetum. A place full of bulrushes. 

Lacustris.* Adj. from Lacus. 

Lapicidina. A stone-quarry. 

Larix. The Larch-tree. 

Lupus. The Pike (a fish). 

Lutra. The Otter. Adj. Lutrinus . 

Marsupium. A purse, pouch. 

Meleagris, -idis. The Turkey, first brought from Virginia. 
Mergus Glacialis, The Loon, or great speckled diver. 
Motabilis. * (St. Jerome.) Waving. 

Murex. Properly a shell-fish—also the shell of the 

same. (Virgil.) It is here used for the special shells 
called Wampitm , and valued as coin by the North Ameri¬ 
can Indians. Hence also Muriceus, adj.—But a better 
Latin rendering is to be desired. 

Mussatio.* A buzzing. 

Mustela alba. The White Emine. 

Myrtillum. (dimin . of Myrtus.) The Bilberry. 

Nebrides. (Gr., accus. -as.) Fawn-skins. 

Nivarius. Suited for the snow. (Niveus, Nivalis, 
Nivosus, are ali different from this.) 

Noctuolus.* An Owlet. 

Nucamentum. Anything in the form of a nut hanging 
from trees. The Pine-cone. 

Objex =Obex. Barrier, bar, bolt. 

Orthagoriscus Mola. The Starfish. 

Oscillare. To swing. The verb is in Festus, and in 
Schol. Bob. on Cicero Pro Plancio. 

Pappus. The down of the thistle and other plants. 

Pardus. The Panther. 

Penneus.* adj. from Penna, Wingfeather. 

Perca The Perch (a fish). 

Phoenix. The Flamingo. ( Flammipennis .) 

Piscaria. A place abounding with fish, a fishing-ground. 

Pluvianus. The Plover. 

Praevertere. To run across in front, and thus outstrip . 

Procor,* -ari. (Festus and perhaps Cicero.) To act 
the suitor, to woo. 

Protectum. Eaves. 

Rheno or Reno. Probably a Reindeer. Then garments 
made of Reindeer-skin. 

Rubecula. A Robin. 

Rubus. A Bramble, Briar. 

Ruscus. Furze. Whence adj. Ruscosus, and subst . 
Ruscetum,* A place of Furze and Broom, a heath or 
dry moor. 

Russus. Russet. 

Salisubsula, fem. A Dancer, Tumbler. 

Saltatricula, fem. A little Dancer. 

Saxetum. A place abounding with rocks. 

Scapus, Theshaft, stem (of a pipe). 

Sciurus. (Gr.) The Squirrel. 

Si3iuL =Simul ac or Simul ut. As soon as. 

Squalus. The Shark. (Squalus spatula or acipenser, the 
Sturgeon of the Mississippi.) 

Subsultus.* A jump, hop. 

Supersultare.* To jum^ over. 

Supplodere * To stamp with the foot. 

Syrtis. (Gr.) A sandbank movable by the waves. 
Tabacum. Tobacco. 

Tarandus. (Gr. Linnaeus.) The Reindeer. 

Tetrao. The Grouse. 

Tubulus. A pipe (for smoking). 

Urus. The Buffalo. 

Vaccinium. Whortleberry ? 

Virginica. The Spring Beauty. ( Claytonia Virginica.) 
Zea. Spelt, Maize. {Zea Mays , Linn.) Hence 
Zeanus, adj . as the personification of the Maize. 

As regards spelling, a learner ought to be accustomed to 
every form of words used in the current editions. I there- 
fore think it better not to be uniform as to Vertex and 
Vortex, Vultur and Voltur, Caelum and Coelum, Maestus 
and Moestus, &c. The Italians having long ago lost ali 
distinction of e, ae , 00 , no weight whatever seems to be due 
to MSS. on thispoint; and the opposite etymologies pleaded 
are too uncertain to rest upon. But 1 have preferred the 
accus. pl. in - eis , (when the gen. pl. is in - ium ,) not only as 
a little elevating the style, but also because it is always 
better to learn from the beginning the fullest admissible dis- 
crimination of the cases. I have intended to distinguish by 
quantity-marks all words really doubtful, as well as by the 
circumflex on ablatives in a and genitives in us. 

September , 1862. F. W. N. 


CORRIGENDA. 

Page 60, line 30, for “ Per tenebris ” read “ Per tenebras.” 
Page 67, last line but one for “ Remeant” read “Perveniunt.” 







BY PROFESSOR NEWMAN. 


THE ILIAD OF HOMER, faithfully 

Translated into Unrhymed Metre. Crown 8vo. 6s. 6d. 

THE ODES OF HORACE, Translated into 

Unrhymed Metres, with Introduction and Notes. 
Crown 8vo. 5$. 

COLLECTION OF POETRY, for the 

Practice of Elocution. Fcap. 8vo. 2 s. 6d. 

DIFFICULTIES OF ELEMENTARY 

GEOMETRY. 8yo. 5s. 

THE RELATIONS OF FREE KNOW- 

LEDGE TO MORAL SENTIMENT. 8vo. Is. 

THE RELATIONS OF PROFES- 

SIONAL TO LIBERAL KNOWLEDGE. 8vo. 1*. 
LONDON: WALTON AND MABERLY. 


HOMERIO TRANSLATION: a Reply to 

Professor Matthew Arnold. 2$. 6d. 


LONDON: WILLIAMS AND NORGATE. 











































THI3 BOOK IS DUE ON THE LAST DATE 
STAMPED BELOW 


AN INITIAL FINE OF 25 CENTS 

WILL BE ASSESSED FOR FAILURE TO RETURN 
THIS BOOK ON THE DATE DUE. THE PENALTY 
WILL INCREASE TO 50 CENTS ON THE FOURTH 
DAY AND TO $1.00 ON THE SEVENTH DAY 
OVERDUE. 


APR 161841 


n 




AU 6 .J... 01994 ;, 




, * r-fw 




i.;ar 1 i '26 




(.T ucrcr FFB 1 2 '96 


SENTON ILL 


Illi 0 R 5*1503 

< 



U. C. BERKELEY " 









, 


_ 


LD 21—100m*7/40(6936s) | 























































